title: Henry Sidgwick

text: Sidgwick tunnetaan muun muassa eettisestä hedonismista. Hän on vaikuttanut muun muassa Peter Singeriin ja R. M. Hareen. Sidgwick oli Psyykkisen tutkimuksen seuran perustajajäsen.


title: Ain

text: Ain (ääntäminen IPA:, ) on Ain-joen mukaan nimetty Ranskan departementti. Ain sijaitsee Itä-Ranskassa Rhône-Alpesin alueella Juran, Saône-et-Loiren, Rhônen, Isèren, Savoien ja Haute-Savoien departementtien sekä Sveitsin Geneven ja Vaud'n kantonien naapurina.


title: Ain

text: Ain oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui aiemmista seuraavista provinsseista: Bresse, Bugey, Dombes ja Gex sekä osasta Franc-Lyonnaisin provinssia.


title: Ain

text: Ain'n departementin pinta-ala on 5 762 km² ja väkiluku vuonna 2005 noin 559 000 Sen pääkaupunki on Bourg-en-Bresse.


title: Tiksin lentoasema

text: Tiksin lentoasema on lentoasema Tiksissä Sahan tasavallan pohjoisosassa Venäjällä. Lentoasema sijaitsee kilometrin verran Tiksin keskustasta koilliseen.


title: Tiksin lentoasema

text:
Tiksin lentoasema rakennettiin 1950-luvulla Neuvostoliiton ilmavoimien käyttöön. Nykyisin se palvelee ajoittain Venäjän ilmavoimien Tupolev Tu-95 pommikoneiden harjoituksissa, muun muassa vuonna 1999. Tiksin lentoaseman läheisyydessä sijainneita sotilaskenttiä, Tiksi pohjoinen ja Tiksi läntinen, ei enää käytetä.
Siviiliikennettä palvelee Yakutia lentoyhtiö, joka lentää päivittäin Tiksistä Jakutskiin.


title: Paul Bocuse

text: Paul Bocuse (11. helmikuuta 1926 Collonges-au-Mont-d'Or, Ranska – 20. tammikuuta 2018 Collonges-au-Mont-d'Or, Ranska) oli ranskalainen huippukokki ja ravintoloitsija sekä yksi ammattikuntansa tunnetuimpia edustajia. Paul Bocuse oli uuden ranskalaisen keittiön ("Nouvelle cuisine") tunnetuimpia edustajia. Hänen Lyonissa sijaitseva ravintolansa L’Auberge du Pont de Collonges on ollut pisimpään (vuodesta 1965) luokiteltuna maailmanluokan kolmen Michelin-tähden huippuravintolaksi.


title: 2. Baltian rintama

text: 2. Baltian rintama oli puna-armeijan toisen maailmansodan rintama, joka muodostettiin 31. maaliskuuta 1943 Baltian rintamasta ja lakkautettiin 31. maaliskuuta 1945.


title: 2. Baltian rintama

text: 2. Baltian rintama osallistui operaatio Bagrationiin aloittamalla 23. kesäkuuta 1944 laajan hyökkäyksen koko rintaman mitalla saksalaisen 18. armeijan asemia kohti. Se mursi rintaman kahdesta kohdasta, ja pian koko rintama mureni.


title: 2. Baltian rintama

text: 1. ja 2. Baltian rintama saivat Stavkalta määräyksen Kuurinmaan armeijaryhmän tuhoamisesta, jotta Baltiaan sijoitetut joukot saataisiin vapautettua tärkeämpiin tehtäviin. Ensimmäinen hyökkäys aloitettiin 16. lokakuuta 1944, mutta se pysähtyi lähelle Tukumsin kaupunkia. 27. päivänä aloitettu uusi offensiivi pysähtyi sekin ilman merkittäviä saavutuksia. Kolmannen kerran motin tuhoamista yritettiin 20. marraskuuta, mutta saksalaisten ja latvialaisten joukkojen onnistui säilyttää puolustusasemansa. Epäonnistuneita yrityksiä tehtiin vielä joulukuussa, helmikuussa ja huhtikuussa 1945.


title: Inno

text: Inno voi tarkoittaa muun muassa seuraavia asioita:


title: Jura (departementti)

text: Jura on Juravuorten mukaan nimetty Ranskan departementti. Jura sijaitsee Itä-Ranskassa, Bourgogne-Franche-Comtén alueella, Ain'n, Doubs'n, Haute-Saônen, Côte-d'Orin ja Saône-et-Loiren departementtien sekä Sveitsin kantoni Vaud'n naapurina.


title: Jura (departementti)

text: Jura oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta aiempaa Franche-Comtén provinssia. 2016 asti France-Comté oli Ranskan hallintoalue, joka käsitti Juran lisäksi Doubs'n, Haute-Saônen ja Territoire-de-Belfortin departementit. Vuoden 2016 alussa yhdistettiin Bourgogne ja Franche-Comté ja muodostettiin Bourgogne-Franche-Comté.


title: Jura (departementti)

text: Juran departementin pinta-ala on 4 999 neliökilometriä ja väkiluku 257 401 (vuonna 2006). Sen pääkaupunki on Lons-le-Saunier.


title: Jura (departementti)

text: Departementin kaksi kylää, Baume-les-Messieurs ja Château-Chalon, ovat päässeet Ranskan kauneimpien kylien järjestön Les Plus Beaux Villages de France jäseniksi.


title: Jura

text: Jura voi tarkoittaa muun muassa seuraavia asioita:


title: Petri Viljanen (jalkapalloilija)

text: Petri Juhani Viljanen (s. 3. helmikuuta 1987 Pori) on suomalainen jalkapalloerotuomari ja entinen suomalainen jalkapalloilija. Hän oli pelipaikaltaan keskuspuolustaja. Hän on toiminut kaudesta 2015 alkaen erotuomarina Veikkausliigassa. Hänet valittiin kaudelle 2018 uutena yhdeksi Suomen neljästä FIFA-erotuomarista, jotka tuomitsevat kansainvälisiä otteluita.


title: Petri Viljanen (jalkapalloilija)

text: Viljanen aloitti jalkapallon 3-vuotiaana Toejoen Veikoissa. 13-vuotiaana hän vaihtoi FC Jazziin, jossa hän pelasi A-junioriksi asti.


title: Petri Viljanen (jalkapalloilija)

text: PoPa:sta Hakaan loppuvuodesta 2005 siirtynyt Viljanen debytoi edustusjoukkueessa tulokaskaudellaan 2006. Mainiosti debyyttikaudellaan Jarkko Okkosen toppariparina pelannut Viljanen nousi hyvien otteidensa kautta aina Suomen olympiajoukkueeseen asti. Vuoden 2006 loppukesä kului reisivamman takia kuntosalin puolella takareittä kuntouttaessa .


title: Petri Viljanen (jalkapalloilija)

text: Vuoden 2007 Viljanen aloitti harjoittelun joukkueen mukana, mutta talvi sai ikävän alun, kun repeytynyt takareisi ei kestänyt harjoittelua. Näin ollen maaliskuussa 2007, Viljasen takareisi operoitiin, ja edessä oli kuntouttamis jakso. Pelikentille hän pelasi kesäkuun lopussa kotipelissä AC Oulua vastaan. Viljasen huono tuuri jatkui UEFA Cupin ottelua edeltäneessä lämmittelyssä, kun vasemman nilkan nivelsiteet venähtivät pahasti. Ja juuri kun vammasta nopea toipuminen antoi mahdollisuuden, niin ottelussa Tampere Unitedia vastaan Viljasen oikean nilkan nivelsiteet, menivät poikki. Viljanen ehti kuntoutua vielä kauden neljään viimeiseen peliin, ja kuului näissä avauskokoonpanoon. Vuonna 2007 Viljaselle kertyi loukkaantumisista johtuen vain 10 veikkausliigaottelua sekä yksi esiintyminen UEFA Cupissa.


title: Petri Viljanen (jalkapalloilija)

text: Helmikuussa 2008 Viljanen matkusti 21-vuotiaiden maajoukkueen mukana Espanjan La Mangaan pelileirille. Siellä hän pelasi kahdesta pelistä ensimmäisen kokonaan, mutta toisessa pelissä istui vaihtopenkillä. Viljanen on esiintynyt kuluvalla kaudella 13 liigaottelussa, kun liigaa on pelattu 14 kierrosta: 12 kertaa avauskokoonpanossa, sekä kaksi kertaa Uefa cupin otteluissa, ja kerran Suomen cupin ottelussa.


title: Petri Viljanen (jalkapalloilija)

text: Joulukuussa 2009 FC Haka purki Viljasen pelaajasopimuksen yhteisymmärryksessä huonon taloudellisen tilanteen vuoksi. 21. joulukuuta 2009 Satakunnan Kansa julkaisi Viljasen tehneen 1+1 vuotisen sopimuksen Porin Palloilijoiden kanssa.


title: Petri Viljanen (jalkapalloilija)

text: 15. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Viljasen 40:n pelaajan ehdokaslistalle, josta valitaan lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen.


title: Spiderbait

text: Spiderbait on vuonna 1991 perustettu australialainen rockyhtye. Yhtyeen ehkä tunnetuimpia kappaleita ovat ”Buy Me a Pony” ja ”Black Betty”.


title: Valkeapää

text: Valkeapää on suomalainen sukunimi. Tunnettuja Valkeapäitä:Alun perin valkeapää on tarkoittanut vaaleahiuksista, ja hiusten värin perusteella on annettu myös sukunimiä.


title: Luxemburgin alueet

text: Luxemburgin alueet (, , ) ovat Luxemburgin hallinnollisessa jaossa suurimpia hallinnollisia yksiköitä, joihin maa jaetaan. Alueita on kolme, ja ne jaetaan edelleen kantoneihin:Vuonna 1857 luotiin Merschin ja Redangen kantoneista oma alueensa, Mersch. Tämä neljäs alue kuitenkin lakkautettiin vuonna 1867.


title: Jani Kauppila

text: Jani Antero Kauppila (s. 16. tammikuuta 1980 Ranua) on suomalainen jalkapalloilija. Pelipaikaltaan hän on keskikenttäpelaaja ja pelaa useimmiten tasapainottavassa tai puolustavassa roolissa.


title: Jani Kauppila

text: Juniorivuosien jalkapallo-oppinsa Kauppila on ammentanut Oulussa. Miesten tason pelejä hän on pelannut 16-vuotiaasta asti. Kauppilan pelaajaura ylemmillä sarjatasoilla alkoi Tervareiden Ykkösen joukkueessa kaudella 2000. Yhden Ykkösessä pelatun kauden jälkeen Kauppila siirtyi Skotlantiin Rangers FC:n organisaatioon. Skotlannin suurseurassa Kauppila pelasi pääasiassa reservijoukkueessa, mutta onnistui murtautumaan myös ykkösjoukkueen pelaavaan kokoonpanoon, esiintyen kentällä neljässä ottelussa Skotlannin liigassa. Hän pelasi mm. täydet 90 minuuttia Motherwelliä vastaan. Skotlannista Kauppila siirtyi vuonna 2003 Veikkausliigaan ja Valkeakoskelle Valkeakosken Hakan riveihin. Kauppila pelasi Hakassa yhteensä kahdeksan kautta aina vuoteen 2010 asti ja voitti seuran riveissä Suomen mestaruuden 2004 ja Suomen Cupin 2005. Näiden lisäksi palkintokaappiin tuli Haka-vuosien aikana kaksi hopeista ja yksi pronssinen SM-mitali. Kauppila nousi myös perinteikkään seuran kapteeniksi ja liigaotteluita Hakassa kertyi kaiken kaikkiaan 178. Kauppila siirtyi kaudelle 2011 takaisin kotikaupunkiinsa AC Oulun riveihin kaksivuotisella sopimuksella. Hän toimi Oulussa pelatessaan kapteenina.


title: Jani Kauppila

text: Kauppila on pelannut neljä ottelua nuorten maajoukkueessa. Hän teki maajoukkuedebyyttinsä 27. helmikuuta 2001 Espanjassa pelatussa Norja–Suomi-ottelussa, ja hän pelasi kahdessa nuorten EM-kisojen karsintaottelussa 2001.


title: Englanninkettukoira

text: Englanninkettukoira on Isosta-Britanniasta kotoisin oleva koirarotu. Se kuuluu FCI:n roturyhmään 6. Vuonna 2006 englanninkettukoiria rekisteröitiin Suomessa 5 kappaletta.


title: Englanninkettukoira

text: Lonkkaniveldysplasiaa, epilepsiaa ja munuaissairautta lukuun ottamatta englanninkettukoira on terve rotu.


title: Englanninkettukoira

text: Englanninkettukoiria on kasvatettu huolellisesti valituista linjoista yli kaksisataa vuotta. Englannin "Masters of Foxhounds Association" on julkaissut rotukirjoja jo ennen 1800-lukua. Jokainen englanninkettukoiran omistaja voi vähällä vaivalla tutkia sukutauluja taaksepäin. Aluejohtajat pitivät erittäin huolellista tilastoa jalostustyöstään, kun he kasvattivat kettukoiria. Englannin Kennelklubi julkaisi kettukoiran väliaikaisen rotumääritelmän. FCI hyväksyi rodun vuonna 1964. Isossa-Britanniassa on ollut yli 350 kettukoira-ajuetta.


title: Englanninkettukoira

text:
Englanninkettukoiran yleisvaikutelma on tasapainoinen, voimakas ja sulavalinjainen. Sen kuono on pitkä ja neliömäinen, kirsussa on erikoisen avoimet sieraimet. Rodulla on täydellinen purenta ja vahvat leuat. Englanninkettukoiran silmät ovat valppaat ja tarkkaavaiset, ja väriltään kauniin pähkinänruskeat tai ruskeat. Koiran häntä muistuttaa beaglen häntää, se on ylös kiinnittynyt ja korkea-asentoinen, eikä koskaan ole kiertynyt selän päälle. Rodun raajat ovat hyväluustoiset ja vahvat.
Karva on lyhyttä, tiheää ja säänkestävää.


title: Englanninkettukoira

text: Englanninkettukoira on luontainen metsästyskoira, siitä huolimatta se ei käyttäydy ollenkaan aggressiivisesti ihmisten keskuudessa. Se on ystävällinen, sosiaalinen, aktiivinen ja kestävä. Englanninkettukoira tulee loistavasti toimeen muiden koirien ja eläinten kanssa. Se myös nauttii suuresti ihmisten ja lasten seurasta. Rotu rakastaa metsästämistä ja juoksemista, hyvän kuntonsa ansiosta, se jaksaa juosta kauan, ilman moniakaan taukoja.


title: 3. Baltian rintama

text: 3. Baltian rintama oli puna-armeijan toisen maailmansodan rintama, joka muodostettiin 21. huhtikuuta 1944 20. armeijasta ja lakkautettiin 16. lokakuuta 1944. Sen komentajana toimi armeijankenraali Ivan Maslennikov.


title: 3. Baltian rintama

text: Heinäkuussa 1944 Operaatio Bagrationin aikana 3. Baltian rintama murtautui saksalaisten linjojen läpi ja pakotti heidät perääntymään kohti Viroa. Se jatkoi hyökkäystään 11. elokuuta kohti Peipsijärveä ja 25. elokuuta saavutti Tarton kaupungin.


title: María Peláez

text: María Peláez Navarrete (s. 13. marraskuuta 1977, Málaga, Andalusia) on entinen espanjalainen uimari, joka edusti kotimaataan kaksissa kesäolympialaisissa, alkaen vuodesta 1992. Hän voitti hopeaa 200 metrin perhosuinnissa pitkän radan EM-kilpailuissa 1999, Istanbulissa, voitettuaan kaksi vuotta aikaisemmin saman matkan pitkän radan EM-kilpailuissa 1997, Sevillassa.


title: Englantilais-venäläinen ajokoira

text: Englantilais-venäläinen ajokoira (ven. "anglo-russkaja gonzaja") on Englanninkettukoiran ja Venäjän ajokoirien risteymärotu. Englanninkettukoiria vietiin 1730-luvulla Venäjälle, missä ne sekoittuivat paikallisiin ajokoiriin. Tuloksena oli englantilais-venäläinen ajokoira, ja vuonna 1951 rotu sai nykyisen nimensä. Englantilais-venäläinen ajokoira on nopea, jälkitarkka ja kestävä koira, ja lisäksi se on värinsä ansiosta helppo nähdä maastossa. Voimakas ja sointuva haukku kuuluu myös tämän ajokoiran hyviin ominaisuuksiin.


title: Englantilais-venäläinen ajokoira

text: Englantilais-venäläinen ajokoira on luonteeltaan hyvin tasapainoinen. Se on todella kova ja intohimoinen metsästyskoira.


title: Doubs

text: Doubs [] on Doubs-joen mukaan nimetty Ranskan departementti. Doubs sijaitsee Itä-Ranskassa Franche-Comtén alueella Juran, Haute-Saônen ja Territoire-de-Belfortin departementien sekä Sveitsin kantonien Vaud’n, Neuchâtelin ja Juran naapurina.


title: Doubs

text: Doubs oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostui osasta aiempaa Franche-Comtén provinssia. Nykyään Franche-Comté on Ranskan hallintoalue, joka käsittää Doubs’n lisäksi Juran, Haute-Saônen ja Territoire-de-Belfortin departementit.


title: Doubs

text: Doubs’n departementin pinta-ala on 5 234 neliökilometriä ja väkiluku 516 158 (2006). Sen pääkaupunki on Besançon.


title: Luoteisrintama

text: Luoteisrintama oli puna-armeijan toisen maailmansodan rintama, joka muodostettiin 22. kesäkuuta 1941 Baltian erityissotilaspiiristä ja lakkautettiin 16. marraskuuta 1943.


title: Luoteisrintama

text: Rintama luotiin heti operaatio Barbarossan alettua ja kesällä 1941 se osallistui taisteluihin saksalaisten joukkoja vastaan Baltian maissa ja Leningradin edustalla. Sodan ensimmäisen 18 päivän aikana rintama perääntyi yli 450 kilometriä. 14. heinäkuuta se suoritti onnistuneen vastahyökkäyksen, joka hidasti saksalaisten etenemistä Novgorodiin ja Leningradiin. Saksalaiset kuitenkin järjestäytyivät uudelleen ja jatkoivat etenemistään kohti Novgorodia 12. elokuuta.


title: Luoteisrintama

text: Syksyllä ja talvella 1941 rintama puolustautui Seliger- ja Ilmajärven välisellä kaistalla. Olhavan rintaman muodostamisen jälkeen Luoteen rintaman tehtäväksi jäi Staraja Russan kaupungin takaisinvaltaus, josta taisteltiin 880 päivää. Se osallistui myös Holmin motin muodostaneeseen hyökkäykseen.


title: Luoteisrintama

text:
Rintamankomentajana oli kenraalieversti Fedor Kuznetsov, komissaarina P. A. Dibrova ja esikuntapäällikkönä kenraaliluutnantti P. S. Klenov.
Joukkoina olivat:


title: Saints Row

text: Saints Row on Volition, Inc.’n kehittämä ja THQ:n julkaisema toimintaseikkailupeli, joka julkaistiin Xbox 360:lle vuonna 2006. Peli aiottiin julkaista myös PlayStation 3:lle, mutta käännös peruttiin pelin jatko-osan kehittämisen hyväksi. Jatko-osa "Saints Row 2" julkaistiin vuonna 2008. Sen jälkeen sarjaan on julkaistu osat "" (2011), "Saints Row IV" (2013) ja "" (2015).


title: Saints Row

text: Peli sijoittuu Stilwaterin fiktiiviseen kaupunkiin jota vaivaavat jengitappelut neljän kilpailevan jengin välillä. Pelaajan hahmo joutuu pelin alussa suoraan väkivallan keskelle ja hänet värvätäänkin nopeasti 3rd Street Saintseihin. Pelin edetessä pelaaja auttaa Saintseja tuhoamaan muut kaupungissa olevat jengit ja hallitsemaan itse Stilwateria. "Grand Theft Auto" -pelisarjan tavoin "Saints Rowissa" on mukana elementtejä ajopeleistä ja kolmannen persoonan ammuntapeleistä avoimessa pelimaailmassa. "Saints Row" lisää kaavaan monia uusia ominaisuuksia kuten jengisodat sekä autojen ja pelaajan hahmon muokkaamisen.


title: Saints Row

text: "Saints Rowsta" tuli julkaisunsa jälkeen myynti- ja arvostelumenestys. Marraskuuhun 2006 mennessä peliä oli myyty yli miljoona kappaletta.


title: Saints Row

text: "Saints Row" on kolmannen persoonan toimintaseikkailupeli joka sijoittuu Stilwateriin, suureen avoimeen kaupunkiin. Pelillä on paljon yhteistä "Grand Theft Auto" -pelisarjan kanssa, kuten avoin pelimaailma. Jalan pelaajan hahmo voi kävellä, juosta, uida, kiivetä, hypätä sekä käyttää erilaisia aseita. Pelaajalla on myös mahdollisuus varastaa ja ajaa monilla erilaisilla ajoneuvoilla. Peli rakentuu pelin pääjuonta eteenpäin vievien ja sivutehtävien suorittamisen, sekä rahan ja muiden peliä helpottavien etujen ansaitsemisen ympärille. Normaalisti pelaajan täytyy matkata ympäri kaupunkia tavaten ihmisiä, kohdaten muita jengiläisiä tai muita vihollisia tulitaisteluissa osana eri tehtäviä. Pelin pääjuoni on jaettu kolmeen eri osaan joista jokainen keskittyy yhteen Stilwaterissa olevista muista jengeistä. Pelaaja voi myös yksinkertaisesti vapaasti kulkea ympäri kaupunkia aiheuttaen tuhoa tai tutkien eri paikkoja. Vaikka juonitehtävien tekeminen on pakollista pelissä edetäkseen ja tiettyjä asioita saadakseen, pelaaja voi suorittaa niitä omaan tahtiinsa.


title: Saints Row

text: Pelistä löytyy myös erilaisia sivutehtäviä joita pelissä kutsutaan aktiviteeteiksi ("activities"). Sivutehtäviä on monia erilaisia katuajoista parittamiseen, autojen varastamiseen, kauppojen ryöstämiseen, huumekauppaan, kidnappaamiseen sekä jopa vakuutuspetokseen. Näiden sivutehtäviä suorittamalla pelaaja ansaitsee kunnioitusta ("respect") ja erilaisia bonuksia (esimerkiksi tehokkaampia aseita). Pelaajan ulkoasu heijastuu myös kunnioitustasoon siten, että pelaaja ansaitsee vaatetusbonuksen kun suorittaa tehtävän onnistuneesti ollessaan tyylikkäästi tai jengimäisesti vaatetettu. Kun pelaaja on ansainnut tarpeeksi kunnioitusta, ilmestyy kartalle uusi juonitehtävä tai vihollispesäke. Juonitehtäviä suorittamalla ja vihollispesäkkeitä valloittamalla pelaaja puolestaan ansaitsee lisää alueita kaupungissa ja hallussa olevat alueet tuottavat pelaajalle enemmän rahaa.


title: Saints Row

text: Pelaaja voi suorittaa niitä aktiviteetteja joita haluaa nostaakseen 3rd Street Saintsien kunnioitustasoaan. Jos pelaaja ei esimerkiksi halua ajaa kilpaa autoilla, hän voi varastaa kilpailevien jengien prostituoituja Saintsien parittajille. Pelissä voi siis edetä aivan yhtä paljon tällä tavalla, kuin jos pelaaja olisi ajanut kilpaa. Jos pelaaja suorittaa kaikki tasot jostain aktiviteetista, saa hän siitä palkkioksi koruja, vaatteita, tatuointeja tai muita bonuksia.


title: Saints Row

text: Pelaajalle annetaan mahdollisuus luoda täysin muokattu miespuolinen pelihahmo. Hahmossa voidaan muokata niin kasvonpiirteitä kuin kehoa. Pelaaja voi vaatettaa hahmonsa monilla eri tyylisillä vaatteilla joita voi ostaa kaupoista ympäri Stilwateria. Vaatteiden värit ja tyyli voivat vaikuttaa itse peliin, sillä esimerkiksi 3rd Street Saintsien jengiväriin, purppuraan, pukeutuminen antaa pelaajalle lisää kunnioitusta tehtäviä suoritettaessa. Pelaaja voi myös muokata autojaan muun muassa maalaamalla niitä ja ostaa uusia kappaleita pelissä kuunneltavaksi kaupungin kaupoista.


title: Saints Row

text: "Saints Rowta" on myös mahdollista pelata moninpelinä Xbox Liven kautta 1–12 pelaajan kesken. Pelaajat voivat liittyä jengiin ja osallistua katutaisteluihin muiden jengien kanssa verkossa. Moninpelimuotoja on neljä erilaista. Gangsta Brawl (ja sen joukkuepohjainen versio) on normaali deathmatch-tyyppinen pelimuoto. Big Ass Chains (ja sen joukkuepohjainen versio) asettaa pelaajat keräämään koruja ihmisiä tappamalla. Eniten pisteitä koruista kerännyt joukkue voittaa. Protect Tha Pimp on joukkuepohjainen pelimuoto jossa toisen joukkueen täytyy kuljettaa parittaja turvallisesti paikasta A paikkaan B toisen joukkueen yrittäessä tappaa hänet tai estää toista joukkuetta saapumasta paikkaan B. Blinged Out Ride on joukkuepohjainen pelimuoto jossa kaksi joukkuetta yrittävät kerätä rahaa vihollisten tappamisesta ja korujen keräämisestä, jotta joukkue voi päivittää autoaan useaan kertaan Chop Shopissa.


title: Saints Row

text: Peliin julkaistiin syyskuussa ”Funky Fresh Pack” -paketti ladattavaksi Xbox Live Marketplacesta. 100 Microsoft Pointsia maksava paketti lisäsi yksin- ja moninpeliin 69 erilaista vaatetta ja tatuointia. Vuoden 2006 joulukuussa julkaistiin ilmaiseksi ladattavaksi ”Ho Ho Ho Pack” joka lisäsi peliin joulupukkiteemaisia vaatekappaleita. Tammikuussa 2007 julkaistiin ilmaiseksi ladattava ”UnKut Pack”, joka sisältää UnKutin suunnittelemia erilaisia vaatteita.


title: Saints Row

text: "Saints Row" alkaa pelaajan ollessa Stilwaterissa, kaupungissa joka on jengisotien polttopisteessä. Vaikka hän yrittää pitäytyä loitolla jengeistä, hän näkee sivusta kolmen eri jengin välisen taistelun. Yhden jengin jäsenet yrittävät ampua hänet, mutta 3rd Street Saintsit, joita Julius Little johtaa, pelastavat hänet kuolemalta. Uskollisuuskokeen jälkeen hänet päästetään mukaan Saintseihin ja häntä pyydetään auttamaan Saintseja kaupungin valtaamisessa kolmelta kilpailevalta jengiltä (Los Carnales, Westside Rollerz ja Vice Kings). Pelin edetessä pelaaja auttaa Saintseja hiljalleen ottamaan Stilwaterin haltuunsa.


title: Saints Row

text: Kolmen eri jengin takia pelissä on myös kolme eri lineaarista juonta jotka käsittelevät kunkin jengin tuhoa. Näiden juonten tapahtumat eivät vaikuta toisiinsa. Lopussa pelaaja onnistuu voittamaan jokaisen jengin johtajan ja useamman luutnantin ja toimittaa koko Stilwaterin Saintsien hallintaan. Peli ”päättyy” kun pelaaja saa puhelun Juliukselta joka kertoo hänelle että hän on nyt hänen ”oikea kätensä”. Julius kuitenkin vihjaa, että korruptoituneet poliisit aikovat kohta pidättää hänet. Poliisit odottivat jengisotien päättymistä ennen kuin he tekivät mitään Saintseille. Tällöin Saintsien muut jäsenet kysyvät pelaajalta mitkä ovat hänen käskynsä.


title: Saints Row

text:
Lopputekstien lyhennetyn version jälkeen pelaajalle annetaan mahdollisuus tehdä kolme epilogitehtävää joissa pelaaja hyökkää Stilwaterin pormestaria ja korruptoituneita poliiseja vastaan vapauttaakseen Juliuksen. Kun pormestari on kuollut, pelaaja kutsutaan Alderman Hughesin yksityisjhdille. Hän on ainoa ehdokas tulevissa pormestarinvaaleissa nykyisen, kuolleen, pormestarin lisäksi. Hughes kiittää pelaajaa kilpailun poistamisesta ja kertoo suunnitelmastaan tuhota Saintsit kun hän pääsee valtaan uutena pormestarina. Ennen kuin pelaaja ehtii vastata Hughesin uhkaukseen, vene räjähtää ja peli loppuu. "Saints Row 2" jatkaa ensimmäisen osan lopusta.
Kuten vanhoissa "Grand Theft Auto" -sarjan peleissä, myös "Saints Rowssa" on 12 eri radiokanavaa ja yli 130 kappaletta musiikkia eri genreistä. (Uusimpiin "Grand Theft Auto" -peleihin tosin on lisätty hieman enemmän kanavia esimerkiksi ladattavien sisältöjen avulla).


title: Saints Row

text: Kaikkien Xbox 360 -pelien tapaan pelissä on myös tuki omalle musiikille. Pelissä on myös oma sisäinen musiikkisoitin johon pelaaja voi ostaa kappaleita ”Scratch That” -kaupoista Stilwaterissa.


title: Faith Leech

text: Faith Yvonne Leech (31. maaliskuuta 1941 Bendigo – 14. syyskuuta 2013 Bendigo) oli australialainen uimari, joka voitti olympiakultaa 4 × 100 metrin vapaauintiviestissä ja pronssia 100 metrin vapaauinnissa Melbournessa 1956.


title: Faith Leech

text: Kultajoukkueessa uivat Leetchin lisäksi Lorraine Crapp, Dawn Fraser sekä Sandra Morgan. 100 metrin vapaauinnissa Australia otti kolmoisvoiton, kun hänen joukkuetoverinsa Fraser ja Crapp jakoivat kirkkaimmat mitalit.


title: James Hutchison Stirling

text: James Hutchison Stirling (22. tammikuuta 1820–19. maaliskuuta 1909) oli skotlantilainen filosofi. Hän syntyi Glasgow'ssa ja opiskeli siellä sekä Edinburghissa lääketiedettä. Hän toimi alalla isänsä vuonna 1851 tapahtuneeseen kuolemaan saakka, minkä jälkeen hän omistautui filosofialle.


title: James Hutchison Stirling

text: Stirlingin teos "The Secret of Hegel" (1865) antoi sykäyksen hegeliläisen filosofian tutkimiseen ja ymmärtämiseen sekä Isossa-Britanniassa että Yhdysvalloissa. Teosta pidettiin arvossa myös muun muassa Saksassa ja Italissa.


title: James Hutchison Stirling

text: Filosofisia:


title: James Hutchison Stirling

text: Kirjallisuutta käsitteleviä:


title: James Stirling

text: James Stirling voi tarkoittaa:


title: 1920-luvun klassisismi

text: 1920-luvun (uus)klassismi eli lyhyemmin 20-luvun klassisismi on etenkin Pohjoismaissa 1920-luvulla vaikuttanut arkkitehtuurin tyylisuunta. Se seurasi jugendtyyliä ja edelsi funktionalismia. 20-luvun klassisismi oli ensimmäinen itsenäisessä Suomessa vallinnut arkkitehtuurin tyylisuunta.


title: 1920-luvun klassisismi

text: 20-luvun klassisismille on ominaista aiempia tyylisuuntia sileämmät ja askeettisemmat julkisivut, jossa ikkunat on sijoitettu aivan ulkoseinän pintaan ja erityisen korkea sisäänkäynti ulottuu monesti jopa ensimmäisen kerroksen ikkunarivin tasolle. Mahdollinen koristelu rajoittuu muutamiin antiikin ajasta periytyviin koristeaiheisiin, ja mitä lähemmäs 1930-lukua rakennusajankohdassa mennään, sitä pelkistetymmiksi seinäpinnat muuttuvat. Tyylisuuntauksen muuttuminen 1920-luvun klassisismista 1930-luvun funktionalismiin ei tapahtunut yhtäkkiä, vaan rakennusten tyyli yksinkertaistui vähitellen.


title: 1920-luvun klassisismi

text: Kaikkia 1920- ja 1930- lukujen vaihteessa rakennettuja rakennuksia ei edes voi luokitella kuuluvaksi kumpaankaan tyylisuuntaan, vaan tällöin puhutaan "siirtymätyylistä". Yleensä rakennusten sisätilat, erityisesti sisääntuloaulat, ovat koristeellisimpia kuin rakennusten ulkoasu.


title: 1920-luvun klassisismi

text: 20-luvun arkkitehtuurin asemakaavallisena tavoitteena oli rakennusten muurimainen yhtenäisyys. Talojen väliin ei jätetty yhtään rakoa vaan ihanteena oli rakentaa ne kiinni toisiinsa pitkiksi yhtenäisiksi rivistöiksi. Tämä käy hyvin ilmi esimerkiksi Helsingin Töölössä, josta 20-luvun klassisismia löytyy hyvin runsaasti.


title: 1920-luvun klassisismi

text: 20-luvun klassisismi syntyi jugendin valtakauden jälkeen. 1930-luvulle mentäessä 1920-luvun klassisismi vaihtui pikkuhiljaa funktionalismiin, tosin 1920-luvun klassisismin ja funktionalismin välissä kukoisti lyhyt art Deco-kausi.


title: 1920-luvun klassisismi

text: 1920-luvun klassisismi ei lyhyen vaikutusaikansa vuoksi ehtinyt suuressa mittakaavassa levitä maaseudulle. Eniten klassistisia rakennuksia löytyy Pohjoismaiden suurista kaupungeista. Suurin osa 20-luvun klassisismin arkkitehdeista vaihtoivat tyyliään 1930-luvulle mentäessä modernimpaan funktionalismiin.


title: Coca

text: Coca voi tarkoittaa:


title: Fieldspanieli

text: Fieldspanieli on Isosta-Britanniasta kotoisin oleva koirarotu. Se kuuluu FCI:n roturyhmään 8. Ensimmäiset fieldspanielit tulivat tulivat Suomeen 1971 ja 1973.


title: Fieldspanieli

text:
Vuonna 1867 julkaistussa "The Dogs of The British Islands" -kirjassa J. Walsh kertoo mustista sekä musta-tan- ja maksanvärisistä koirista, joita kasvatti eräs Burdett. Koirista ei ole tarkempia kuvauksia, mutta Englannissa pidetään mahdollisena, että jo vuonna 1836 mainitut koirat olisivat fiedspanielien esi-isiä.
1878 julkaistussa kolmannessa painoksessa oli raportti siitä, että Bullock oli risteyttänyt paljon sussexinspanielia ja vesispanielia fieldspanieleihin. Bullock oli Jonesin kanssa hankkinut useimmat Burdettin koirista tämän äkillisen kuoleman johdosta. Jacobs jatkoi risteytystä sussexinspanieleitten kanssa. Spurgin on vastuussa kirjavista fieldspanieleista. Vuodelta 1795 peräisin olevalta sussexinspanielilla on ollut hyvin merkittävä osuus fieldspanieleiden jalostuksessa.


title: Fieldspanieli

text: Väriltään fieldspanieli on joko maksanruskea, musta, roan tai mikä tahansa näistä punaruskein (tan) merkein. Kirjava fieldspanieli muistuttaa todella paljon springerspanielia. Musta on rodun alkuperäinen väri. Korkeus vaihtelee 46 cm molemmin puolin. Paino on 18–25 kg. Turkki on helppohoitoinen, siistiminen riittää. Fieldspanieli vaatii aikaa kehittyäkseen, parhaimmillaan koira on veteraani-iässä.


title: Fieldspanieli

text: Fieldspanieli on noutava ja ylösajava koira, joka on ihanteellinen vaikeakulkuisessa maastossa metsästettäessä. Fieldspanieli on monipuolinen metsästysspanieli, joka myös ui mielellään.


title: Fieldspanieli

text: Suomessa fieldspanieleilla silmät ovat muutamia poikkeuksia lukuun ottamatta terveet ja lonkatkin ovat kohtalaisen hyvät.


title: Fieldspanieli

text: Fieldspanieli on luonteeltaan ystävällinen ja iloinen, poikkeuksellisen kuuliainen, itsenäinen ja herkkä spanieli. Omaan väkeen fieldspanieli kiintyy syvästi, mutta vieraita kohtaan se saattaa olla hieman etäinen. Fieldspanieli on suhteellisen aktiivinen koira, kuitenkin rauhallisempi kuin jotkin muut spanielit. Fieldspanieli on miellyttämisenhaluinen ja siksi varsin helppo kouluttaa. Fieldspanielin kanssa voi harrastaa melkeinpä mitä vain, se on erinomainen metsästys- tai lenkkikaveri. Fieldspanieli ei juurikaan hauku, eikä se sovellu vahtikoiraksi.


title: Fieldspanieli

text: Englannissa on fieldspanieleita runsaasti yli 500. Vuosina 1992–2001 rekisteröinnit Englannissa olivat 984 pentua, Ruotsissa 1991–2001 303 pentua ja vastaavana aikana Suomessa 343 pentua. Pohjoismaissa rotua on eniten Suomessa ja seuraavana on Ruotsi. Suomessa rekisteröityjen pentujen värijakauma 1992–2001 oli seuraavanlainen: maksanvärisiä 191 kpl, mustia 65 kpl, liver-tan 7 kpl, liver-roan 5 ja blue-roan 3 kpl eli yhteensä 267 pentua.


title: Itä on punainen

text: "Itä on punainen" (yksinkertaistetulla merkeillä: 东方红, pinyin-romanisaatiolla Dōngfāng Hóng) oli Kulttuurivallankumouksen (1966–1976) aikana 1960-luvun kommunistisen Kiinan de facto -kansallislauluna. Sanojen kirjoittajaksi on virallisesti nimetty maanviljelijä Li Youyan, ja melodia on vanhasta kiinalaisesta kansanlaulusta. Lin sanotaan saaneen inspiraationsa auringonnoususta.


title: Itä on punainen

text: Laulua soitettiin joka kylässä ja kaupungissa kovaäänisistä aamusta iltaan. Erilaiset lähetykset alkoivat sillä, ja päättyivät Kansainväliseen. Opiskelijoiden tuli päivittäin laulaa aamulla ennen ensimmäistä tuntia laulua yhdessä. Tian Han, alkuperäisen kansallislaulun Vapaaehtoisten marssin kirjoittaja vangittiin, eikä kappaletta esitetty.


title: Itä on punainen

text: Myöhemmin teos päätyi osaksi Yin Chengzongin kuuluisaa Keltaisen joen pianokonserttoa.


title: Itä on punainen

text: Koska teos on vahvasti liitetty ihmisten mielissä Kulttuurivallankumoukseen, ei sitä ole juurikaan soitettu Deng Xiaopingin noustua valtaan. Nykyään kiinalaisetkin näkevät sen usein Maon henkilökultin symbolina, ja sen on korvannut Vapaaehtoisten marssi, jossa puolueesta tai Maosta ei ole mainintoja.


title: Itä on punainen

text: Teos on myös antanut nimensä Kiinan satelliittisarjalle. Kiinan ensimmäisessä satelliitissa Dong Fang Hong I oli radiolähetin, joka lähetti laulua.


title: Itä on punainen

text: "Itä on punainen" on kommunismia ja etenkin maolaisuutta ylistävä musikaali, joka kertoo Maon johtaman Kiinan kommunistipuolueen historiasta. Musikaali on tehty 1960-luvulla, ja elokuvaversio näki päivänvalon 1965.


title: Itä on punainen

text:
东方红，太阳升，
中国出了个毛泽东。
呼尔嗨哟，他是人民大救星！ :|


title: Itä on punainen

text:
毛主席，爱人民，
他是我们的带路人，
呼尔嗨哟，领导我们向前进！ :|


title: Itä on punainen

text:
共产党，像太阳，
照到哪里哪里亮。
呼尔嗨哟，哪里人民得解放！ :|


title: Itä on punainen

text:
Dōngfāng hóng, tàiyáng shēng,
Zhōngguó chū liǎo ge Máo Zédōng,
Hū ěr hei yo, tā shì rénmín dà jiù xīng! :|


title: Itä on punainen

text:
Máo zhǔxí, ài rénmín,
Tā shì wǒmén de dài lù rén
Hū ěr hei yo, lǐngdǎo wǒmén xiàng qiánjìn! :|


title: Itä on punainen

text:
Gòngchǎndǎng, xiàng tàiyáng,
Zhào dào nǎlǐ nǎlǐ liàng,
Hū ěr hei yo, nǎlǐ rénmín dé jiěfàng! :|


title: Itä on punainen

text:
Itä on punainen, aurinko nousee,
Kiinasta nousee Mao Zedong.
hurraa, hän on kansan suuri vapauttaja! :|


title: Itä on punainen

text:
Johtaja Mao rakastaa kansaa,
hän on tiennäyttäjämme,
hurraa, johtaa meitä eteenpäin! :|


title: Itä on punainen

text:
Kommunistinen puolue on auringon kaltainen,
kaikkialla se paistaa kirkkaasti,
hurraa, siellä kansa elää vapaana! :|


title: Robin George Collingwood

text: Robin George Collingwood (22. helmikuuta 1889 – 9. tammikuuta 1943) oli brittiläinen filosofi ja historioitsija. Hän oli professori W. G. Collingwoodin poika. Collingwood oli myöhäisvaiheen brittiläisiä idealisteja, vaikkakaan ei pitänyt nimityksestä, ja toimi Oxfordin yliopiston Waynflete-oppituolin metafyysisen filosofian professorina. Collingwood tunnetaan ennen kaikkea teoksestaan "The Idea of History", jonka kokosi pian hänen kuolemansa jälkeen hänen oppilaansa T. M. Knox.


title: Robin George Collingwood

text: Elinaikana julkaistuja:


title: Robin George Collingwood

text: Kuoleman jälkeen julkaistuja:


title: Keskustan rintama

text: Keskustan rintama oli puna-armeijan toisen maailmansodan rintama, joka muodostettiin 26. heinäkuuta 1941 4. armeijasta ja lakkautettiin 25. elokuuta 1941. 15. helmikuuta 1943 se muodostettiin uudelleen Donin rintamasta ja uudelleennimettiin 1. Valkovenäjän rintamaksi 20. lokakuuta samana vuonna.


title: Keskustan rintama

text: Kesällä 1941 Keskustan rintaman joukoista valtaosa jäi mottiin Umanin kaupungin lähistölle ja tuhottiin. Rintama lakkautettiin ja jäljelle jääneet joukot liitettiin myöhemmin Brjanskin rintamaan.


title: Keskustan rintama

text: Kurskin taistelussa heinäkuun alussa 1943 Konstantin Rokossovskin komentama uudelleen muodostettu Keskustan armeija vastasi Kurskin mutkan pohjoisosan puolustamisesta Walter Modelin joukkoja vastaan Vatutinin Voronežin rintaman puolustaessa eteläosaa Erich von Mansteinin hyökkäykseltä. Konevin Arorintama toimi reservinä saksalaisten mahdollisen läpimurron varalta.


title: Kilpisjärven biologinen asema

text: Kilpisjärven biologinen asema on Helsingin yliopiston bio- ja ympäristötieteellisen tiedekunnan kenttätutkimusasema Käsivarren Lapissa, Enontekiöllä, Kilpisjärvellä, Kilpisjärven rannalla. Se on perustettu vuonna 1964 ja laajennusosa vihittiin käyttöön vuonna 2003. Aseman johtajana on toiminut vuodesta 1991 lähtien eläintieteen dosentti, professori Antero Järvinen.


title: Kilpisjärven biologinen asema

text: Alue on kylmintä ja korkeinta aluetta Suomessa. Vuoden keskilämpötila on −2,3 °C. Monet alueen tunturit kohoavat yli tuhannen metrin korkeuteen, kuten Saana (1 029 m) ja Halti (1 324 m). Lumi sulaa myöhään ja Kilpisjärvi on jäässä pitkälle kesäkuuhun saakka. Kasvillisuus on puutonta tunturipaljakkaa tai tunturikoivikkoa. Havupuut eivät menesty alueella. Lajistossa ovat edustettuina arktis-alpiiniset lajit. Alueella esiintyy monia tunturikasveja, hyönteisiä ja perhosia, joita ei muualta Suomesta löydy. Alue on viimeisin paikka Suomessa, jossa naali on pesinyt. Kalastossa on useita lohikaloja, kuten siika, nieriä, taimen ja harjus.


title: Kilpisjärven biologinen asema

text: Vain Käsivarressa kasvavia putkilokasvilajeja tai alalajeja on 39, kuten esimerkiksi jääleinikki, tunturinätä, pahta-ailakki, tunturikynsimö, liekovarpio, kiirunankello ja tunturiorho. Monet tunturikasvit ovat kalkinsuosijoita ja esiintyvät vain alueen kalkkipitoisilla tuntureilla.


title: Kilpisjärven biologinen asema

text: Ainoastaan Luoteis-Enontekiöllä tavattavia perhoslajeja on 16. Perhoslajeista harvinaisin on pohjansiilikäs ("Acerbia alpina"), jonka italialainen tutkimusmatkailija Giuseppe Acerbi vuonna 1799 ensimmäisenä maailmassa kuvasi Enontekiön alueelta. Perhosesta ei tuon löytövuoden jälkeen tehty havaintoja koko maailmassa ennen kuin vuonna 1962, jolloin Olavi Sotavalta sai haaviinsa elävän yksilön Saanan laelta.


title: Kilpisjärven biologinen asema

text: Luoteis-Enontekiö on myös aina paikka Suomessa, jossa pesii merisirri. Muita harvinaisia lintulajeja ovat tunturihaukka, tunturikiuru, sepelrastas ja vuorihemppo. Ajoittain ovat pesineet myös tunturipöllö ja kiljuhanhi. Tunturipöllöjä pesi jyrsijävuonna 1974 useita pareja Käsivarressa. Norjan puolelta, Golfvirran leudontavasta vaikutuspiiristä on alueelle harhautunut ajoittain harvinaisia lintulajeja, kuten harmaahaikara ja Jäämeren vesilintulajeja.


title: Kilpisjärven biologinen asema

text: Asemalla on tutkittu muun muassa pikkunisäkkäitä ja tehty kasvi-, maaperä- ja vesistötutkimusta. Aseman pitkäaikaiset seurantatutkimukset ovat kansainvälisestikin arvokkaita. Niitä on tehty muun muassa koivun siemensadosta, kasvien kukinnasta ja hedelmien tuotannosta. Aseman viereistä Saanatunturia ja Mallan luonnonpuistoa on myös tutkittu.


title: Kilpisjärven biologinen asema

text: Tunturisopulien ja pikkujyrsijöiden kannanvaihteluista on tehty monivuotisia tutkimuksia keskeytyksettä professori Olavi Kalelan aloittamana vuodesta 1946, joissa on pyritty selvittämään niiden runsaiden kannanvaihteluiden syitä. Pikkujyrsijöitä on asemalla tutkinut myös Asko Kaikusalo. Kololintujen pönttötutkimuksia on tehty aseman ympäristöön ripustetuissa pöntöissä. Muun muassa kirjosieppo, joka ei ole alun perin kuulunut alueen lajistoon, on saatu pesimään runsaana alueen tunturikoivikoissa.


title: Kilpisjärven biologinen asema

text: Muita tutkimuskohteita ovat olleet muun muassa tunturiluonnon kulutuskestävyys, lumipeitteen vaikutus kasvillisuustyyppeihin sekä ilmaston lämpenemisen vaikutus pohjoisiin kasveihin. Uusinta tutkimusta on SCANNET-projektin fenologiakamera, joka ottaa päivittäin ympäri vuoden digikuvia aseman katolta. Kuvilla pystytään seuraamaan fenologisia eli vuodenaikaisia ja -välisiä vaihteluita maisemassa. Ilmatieteen laitoksen Kilpisjärven sääasema sijaitsee myös asemalla.


title: OU812

text: OU812 on yhdysvaltalaisen hard rock -yhtye Van Halenin kahdeksas studioalbumi ja toinen albumi laulaja Sammy Hagarin kanssa. Se julkaistiin 1988. Albumi oli "Billboard 200" -listan ykkösenä neljä viikkoa. Albumi on omistettu Eddien ja Alexin isälle Jan Van Halenille.


title: OU812

text:
Albumin tunnetuimmiksi kappaleiksi tuli balladi "When It's Love" ja akustinen "Finish What Ya Started". Kappaleista "When It's Love" ja "Finish What Ya Started" tehtiin myös musiikkivideot ja nämä kappaleet esitettiin usein OU812 ja For Unlawful Carnal Knowledge -albumien kiertueilla. Muita vähemmän tunnettuja kappaleita ovat "Black and Blue" ja "Feels So Good". Albumi on
myynyt 4-kertaista platinaa eli yli neljä miljoonaa kappaletta Yhdysvalloissa.


title: OU812

text: Billboard (Pohjois-Amerikka)


title: Timothy L. S. Sprigge

text: Timothy L. S. Sprigge (14. tammikuuta 1932 – 11. heinäkuuta 2007) oli brittiläisiin idealisteihin lukeutuva filosofi. Hän toimi uransa loppuvaiheen Edinburghin yliopistossa, ja oli yliopiston emeritusprofessori. Hän oli kiinnostunut ennen kaikkea mielenfilosofiasta, kuten kokemuksen luonteesta sekä mielen ja todellisuuden suhteesta. Sprigge esitti ensimmäisenä Thomas Nagelin tunnetuksi tekemän kysymyksen "millaista on olla lepakko?"


title: Timothy L. S. Sprigge

text: Teoksessaan "The Vindication of Absolute Idealism" (1984) Sprigge puolusti panpsykististä versiota absoluuttisesta idealismista. Sen mukaan todellisuus koostuu kokemuksen paloista, jotka muodostavat tietynlaisen yhteensopivan kokonaisuuden. Hän esitti useita uusia argumentteja tällaisen näkemyksen tueksi.


title: Timothy L. S. Sprigge

text: Sprigge puolusti myös eläinten oikeuksia ja melko utilitaristista etiikkaa. Hän oli kiinnostunut myös F. H. Bradleyn, William Jamesin ja George Santayanan ajattelusta.


title: Timothy L. S. Sprigge

text: Sprigge toimi Aristotelian Societyn puheenjohtajana vuosina 1991–1992.


title: Wiurilan kartano

text: Wiurilan kartano on Salon kaupungin Halikossa sijaitseva kartano.


title: Wiurilan kartano

text: Vanhimmat maininnat Wiurilan kartanosta ovat 1400-luvulta, jolloin sen omistajaksi mainitaan Magnus Johansson till Wiorela 1400-luvulla. Kartanon peri hänen tyttärensä Elseby, ja kartano periytyi äidiltä tyttärelle vuoteen 1787 saakka. Tuolloin kartanon osti vapaaherra, kenraalimajuri Magnus Wilhelm Armfelt. Hänen nuorempi poikansa August Philip peri Wiurilan ja Vuorentaan kartanot ja rakennutti Wiurilaan uuden päärakennuksen. Seuraava kartanonherra oli August Philipin poika Magnus Reinhold, joka rakennutti kartanon talouskeskuksen. Wiurilassa on ollut 1800-luvulla oma saha ja tiilitehdas ja kartanossa on toiminut 1800-luvun loppupuolelle saakka olutpanimo sekä viinatehdas. Kartano oli lähes täysin omavarainen. Magnus Reinholdin pojan August Armfeltin aikana Wiurilan kartanoon kuului noin 48 000 hehtaaria maata, tosin osa siitä Karjalassa Hiitolan pitäjässä.


title: Wiurilan kartano

text: Wiurilan kartanon viimeinen kreivi oli Carl August Armfelt. Hänen tyttärentyttärestään Anna Louise Standertskjöld-Brüninghausista tuli kartanon omistaja vuonna 1951. Myöhemmin kartano siirtyi hänen tyttärelleen Anne Marie Aminoffille. Nykyisin kartanon yhteydessä toimii museo, ravintola sekä hostelli. Alueella on myös golfkenttä sekä ratsastuskoulu. Kartanoalueen pinta-ala on nykyisin noin 150 hehtaaria.


title: Wiurilan kartano

text: Wiurilan päärakennus oli pitkään puinen. Uusklassista tyylisuuntaa edustavan kivisen päärakennuksen on suunnitellut August Philip Armfeltin tilauksesta italialainen Carlos Bassi, ja se valmistui 1810-luvulla. Rakennustyöt aloitettiin vuonna 1806 turkulaisen muurarimestari Johan Sundstenin johdolla, ja rakennus valmistui 1811. Kartanon talouskeskuksen suunnitteli C. L. Engel, ja se valmistui vuosina 1835–1845. Museovirasto on määritellyt Viurilan kartanon yhdeksi Suomen valtakunnallisesti merkittävistä rakennetuista kulttuuriympäristöistä.


title: Qatarin lippu

text:
Qatarin lipun suhteet ovat 11:28. Lipussa on viininpunainen tausta ja vasemmalla puolella on valkoinen sahalaitainen osa. Valkoinen väri symboloi rauhaa ja viininpunainen verenvuodatusta useissa sodissa.
Nykyinen lippu on otettu käyttöön 9. heinäkuuta 1971.


title: Frederick Abel

text: Sir Frederick Augustus Abel (17. heinäkuuta 1827 – 6. syyskuuta 1902) oli brittiläinen kemisti.


title: Frederick Abel

text: Frederick Abel syntyi Lontoossa. Hän opiskeli kuuden vuoden ajan Royal College of Chemistry -oppilaitoksessa August Wilhelm von Hofmannin alaisuudessa. Myöhemmin Abelista tuli professori ja vielä myöhemmin myös Britannian sisäministeriön pääkemisti.


title: Frederick Abel

text: Frederick Abelin onnistui saada patentti keksimälleen puuvillaruudille, jolle oli kysyntää räjähdeainemarkkinoilla. Ruotsalaisen Alfred Nobelin keksimä ja patentoima dynamiitti oli kuitenkin kilpailija Abelin omalle puuvillaruudille. Tämän vuoksi Abel myötävaikutti Britannian parlamentissa lakia, joka määräsi varustamaan kaikki nitroglyseriiniä sisältävät räjähdeainelähetykset merkinnällä ""Erittäin vaarallista"". Alfred Nobel kuitenkin kirjoitti parlamentille kirjeen, jossa hän puolusti dynamiittia turvallisena räjähteenä. Kirje vakuutti parlamentin ja dynamiitille myönnettiin erityisvapautus kyseisestä laista.


title: Frederick Abel

text: Abel joutui kuitenkin myös myöhemmässä elämässään Alfred Nobelin kanssa riitoihin. 1889 Abelille myönnettiin patentti aineesta, jota Nobel piti täysin identtisenä oman ballistiittinsa kanssa. Ainoa ero ballistiitin ja Abelin nitroglyseriiniruudiksi kutsutun aineen välillä oli se, että Nobel oli patenttia hakiessaan käyttänyt ilmaisua "nitroselluloosa hyvin tunnetussa liukoisessa muodossa", kun taas Abel oli kirjoittanut hakemukseensa nitroselluloosan olevan liukenematonta. Nobel yritti aluksi neuvotella Abelin kanssa, mutta saatuaan tietää, että kyseiselle aineelle oli myönnetty patentti myös muissa maissa, hänen suhtautumistapansa muuttui kovemmaksi ja välit Abeliin viilenivät.


title: Frederick Abel

text: Abel myi patenttinsa Britannian kruunulle, jota ei valtion lain mukaan voinut haastaa oikeuteen. Siksi Nobelin oli odotettava, että ensimmäinen ainetta valmistava tehdas rakennettiin. Tehtaan johtaja haastettiin 1890 oikeuteen. Nobel hävisi oikeusjuttunsa, mutta vei asian ylempään oikeusasteeseen. Pitkän oikeudenkäynnin jälkeen hän hävisi 1895 tämänkin oikeusjuttunsa ja joutui maksamaan oikeudenkäyntikuluja 22 000 puntaa.


title: Brand Blanshard

text: Percy Brand Blanshard (27. elokuuta 1892–19. marraskuuta 1987) oli yhdysvaltalainen rationalisteihin lukeutuva filosofi, joka tunnetaan ennen kaikkea järjen puolustajana ja innokkaana filosofisena polemisoijana.


title: Jarayan al-Batina

text: Jarayan al-Batina (arab. جريان الباطنة) on yksi Qatarin entisistä 10 kunnasta. Se katosi vuoden 2004 kuntaliitoksissa.


title: Jarayan al-Batina

text: Se sijaitsi Persianlahden rannalla, ja sillä on Saudi-Arabian kanssa maarajaa. Jarayan al-Batinan naapurikuntia olivat al-Šarqiyya (Saudi-Arabiassa), al-Jumaliyya (pohjoisessa), al-Rayyan (luoteessa) ja al-Wakra (idässä). Alueen pinta-ala on 3906 km² ja (vuonna 2004) siellä asui 6308 asukasta.


title: Axis of Justice

text: Axis Of Justice on hyväntekeväisyysjärjestö ja -yhtye, jonka ovat perustaneet Serj Tankian (System of a Downin vokalisti) ja Tom Morello (yhtyeiden Rage Against the Machinen ja Audioslave kitaristi). Sen tarkoitus on tuoda muusikot, musiikin ystävät ja poliittiset järjestöt yhteen taistelemaan oikeuden puolesta.


title: Axis of Justice

text: Axis of Justice -teltta voi olla vaikka Audioslaven tai System of a Downin keikoilla, kuten Lollapaloozassa vuonna 2003. Axis Of Justice pitää myös kahdesti kuussa radio-show’n, jota esitetään radiokanavilla KPFK Los Angelesissa,Kaliforniassa ja XM satelliitti radiossa. Show’t on arkistoitu MP3 formaattiin AOJ:n kotisivuilla ja niitä on ilmaista ladata.


title: Axis of Justice

text: Vuonna 2004 Axis of Justice julkaisi live albumin/DVD:n "Axis Of Justice: Concert Series Volume 1". Se sisältää konsertin, jossa esiintyy Flea Red Hot Chili Peppersistä, Brad Wilk ja Chris Cornell Audioslavesta, Serj Tankian System of a Downinsta, Pete Yorn, Tim Walker, Maynard James Keenan Toolista ja A Perfect Circlestä, ja Wayne Kramer ja muita. Konsertti taltiotiin Avalonista Los Angelesissa. Konsertilla kerättiin rahaa Axis of Justicelle.


title: Grand basset griffon vendéen

text: Grand basset griffon vendéen on Ranskasta kotoisin oleva koirarotu. Se kuuluu FCI:n roturyhmään 6. Grand basset griffon vendéenit on jalostettu suurista griffoneista. Vuonna 2003 Suomessa rekisteröitiin 16 rodun edustajaa.


title: Grand basset griffon vendéen

text: Rodun yksilöillä on voimakasta omapäisyyttä ja se voi olla vähän niskotteleva. Koira on kuitenkin onnellinen, ystävällinen, ajattelevainen, itsenäinen ja halukas miellyttämään. Rotu on myös älykäs.


title: Pekka Saarnio

text: Pekka Olavi Saarnio (s. 15. toukokuuta 1945 Helsinki) on vasemmistoliittolainen poliitikko ja toimittaja. Saarnio on pitkäaikainen Helsingin kaupunginvaltuutettu ja entinen kansanedustaja.


title: Pekka Saarnio

text: Saarnio nousi ensi kerran kaupunginvaltuustoon vuonna 1968 Suomen Kansan Demokraattisen Liiton listoilta. Saarnio vaikutti tuohon aikaan varsinkin Suomen Demokraattisessa Nuorisoliitossa, joka oli SKDL:n nuorisojärjestö. Saarnio työskenteli 1960-luvulla SDNL:n Terä-lehden toimittajana, päätoimittajana ja tiedotussihteerinä sekä 1970-luvulla koko liiton puheenjohtajana ja pääsihteerinä.


title: Pekka Saarnio

text: Saarnio kuului 1980-luvun alussa Helsingin kaupunginhallitukseen. Hän sai vuonna 1984 11 kuukauden ehdollisen vankeustuomion Naurissaaren lahjusjupakassa otettuaan vastaan 30 000 markan lahjukset kahdelta yritykseltä. Hänet erotettiin kaupunginvaltuustosta tuomion johdosta. Tunnustettuaan lahjusten ottamisen Saarnio sai lempinimen "Reilu-Pekka."


title: Pekka Saarnio

text: Vaaleissa 1988 hänet valittiin jälleen kaupunginvaltuustoon yhden kauden mittaisen tauon jälkeen. Saarnio toimi kansanedustajana vuosina 1996–1999 noustuaan varasijalta Outi Ojalan tilalle. Vuosituhannen vaihteessa Saarnio oli Yleisen Lehtimiesliiton puheenjohtaja. Saarnion pitkä ura kaupunginvaltuutettuna loppui vuonna 2017 kun hän ei enää asettunut ehdolle.


title: Néa Moní

text:
Néa Moní (, ”Uusi luostari”; myös "Nea Monin luostari") on ortodoksinen luostari Chíoksen saarella Kreikassa. Se sijaitsee Omiroúpolissa lähellä Karyésin kylää. Luostari on listattu Unescon maailmanperintöluettelon kohteeksi yhdessä Dafnín ja Ósios Loukáksen luostarien kanssa.
Néa Monín perusti Bysantin keisari Konstantinos IX, jolle kaksi chíoslaista munkkia oli ennustanut tämän ollessa saarella karkotettuna, että tämä nousee vielä hallitsijaksi. Konstantinos meni naimisiin keisarinna Zoen kanssa vuonna 1042 ja nousi tämän rinnalle kanssahallitsijaksi. Konstantinoksen muistettua ennustuksen hän rakennutti Chíoksen saarelle luostarin ja myönsi tälle vapauksia sekä lahjoitti varoja.


title: Néa Moní

text: Luostari oli usean vuosisadan ajan Chíoksen merkittävin kirkkorakennus, mutta se kärsi tuhoja 1800-luvulla. Vuonna 1822 turkkilaiset tekivät ryöstöretken luostariin ja vuonna 1881 se kärsi pahoin maanjäristyksessä. Kupoli, kellotorni ja pääkirkon pyhäkön apsis sortuivat sekä monet mosaiikeista tuhoutui maanjäristyksessä. Kupoli rakennettiin uudelleen vuonna 1900 ja mosaiikit restauroitiin 1960-luvulla. Vuonna 2011 luostarissa oli kaksi asukasta.


title: Néa Moní

text: Hieman maalaismaiseen tyyliin rakennetun Néa Monín mosaiikit ovat yksinkertaisempia kuin Dafnín ja Ósios Loukáksen luostareissa. Mosaiikit ovat myös tyyliltään hieman erilaisia ja ne ovat saaneet vaikutteita itämaisesta taiteesta.


title: Néa Moní

text: Néa Moní on ollut maailmanperintökohde vuodesta 1990.


title: Robert Andrews Millikan

text: Robert Andrews Millikan (22. maaliskuuta 1868 – 19. joulukuuta 1953) oli yhdysvaltalainen kokeellinen fyysikko, joka sai vuonna 1923 Nobelin fysiikanpalkinnon elektronin varauksen mittauksistaan ja valosähköistä ilmiötä käsittelevästä työstään. Hän osoitti, että kaikki varaukset ovat alkeisvarauksen monikertoja. Myöhemmin hän tutki kosmista säteilyä.


title: Robert Andrews Millikan

text: Millikan suoritti alemman korkeakoulututkinnon antiikintutkimuksessa Oberlin Collegessa 1891 ja filosofian tohtorin tutkinnon fysiikassa Columbian yliopistossa 1895.


title: Kuno Fischer

text: Ernst Kuno Berthold Fischer (23. heinäkuuta 1824 – 5. heinäkuuta 1907) oli saksalainen filosofi, joka perusti uuskantilaisuuden teoksellaan "System der Logik und Metaphysik" ("Logiikan ja metafysiikan järjestelmä", 1852).


title: Kuno Fischer

text: Fischer tunnetaan ennen kaikkea edeltävien filosofien, eritoten 1600- ja 1700-lukujen ajattelijoiden, jaottelusta rationalisteihin ja empiristeihin. Tunnetuimpina näihin kuuluvat rationalistisen perinteen René Descartes, Baruch Spinoza ja Gottfried Leibniz, sekä empiristisen perinteen John Locke, George Berkeley ja David Hume.


title: Salomo (Mikki Hiiri)

text: Salomo () on ilkeä kitupiikki, joka joskus tekee yhteistyötä Mustan Pekan kanssa Mikki Hiiri -sarjakuvatarinoissa. Hän esiintyi ensi kerran tarinassa ""Bobo the Elephant"" ilkeänä elefantin omistajana, elefantin, jonka Mikki myöhemmin pakottaa hänelle myymään. Hänen toisessa esiintymisessään tarinassa "Mikki Hiiri ja Helunan aarre" ("Race to Riches"), hän tekee yhteistyötä ensimmäistä kertaa Mustan Pekan kanssa Mikkiä vastaan. Suurin osa hänen sen jälkeisistä esiintymisestä onkin yleensä Mustan Pekan kanssa ja hän on kaksikosta se, joka johtaa.


title: Salomo (Mikki Hiiri)

text: Hän on myös niitä harvoja Mikin vihollisia Mustakaavun lisäksi, jota ei läheskään aina saada kiinni tarinan lopussa.


title: Samu Suutari

text: Samu Suutari (myös Luihu-Linssi, ) on Walt Disneyn luoma hahmo Mikki Hiiren sarjakuvaseikkailuja varten. Hän on ilkeä lakimies, joka usein liittoutuu Mustan Pekan kanssa Mikkiä vastaan.


title: Samu Suutari

text: Hän esiintyi ensi kerran sarjakuvaseikkailussa "Mikki Hiiri Autiolaaksossa" ("Mickey Mouse in Death Valley"), joka oli ensimmäinen varsinainen Mikki Hiiren jatkotarina. Walt Disney kirjoitti itse osan seikkailusta.


title: Samu Suutari

text: Milloin tahansa Samu esiintyy Mustan Pekan kanssa, lukijat tietävät aina Samun olevan johdossa, ja hän on luultavasti ainut henkilö, jota Musta Pekka kuuntelee ilman vastaansanomista.


title: Griffon belge

text: Griffon belge on Belgiasta kotoisin oleva koirarotu. Se kuuluu FCI:n roturyhmään 9. Griffon belge on yksi kolmesta belgiangriffonin rotumuunnoksesta. Toiset kaksi rotumuunnosta ovat karkeakarvainen Griffon bruxellois ja sileäkarvainen petit brabancon. Suomeen ensimmäiset belgiangriffonit tulivat jo 1920-luvulla, mutta varsinaiset kantagriffonit tulivat Suomeen vuonna 1958.


title: Griffon belge

text: "Griffon belge" tarkoittaa sananmukaisesti belgiangriffonia, mutta suomennettu nimitys voisi aiheuttaa paljon sekaannusta, koska kaikki kolme belgialaista griffonia kuuluvat virallisesti rotuun nimeltä belgiangriffoni. Lisäksi englanninkielisissä maissa kaikki kolme muunnosta kattava päärotu belgiangriffoni tunnetaan nimillä Brussels Griffon ja Griffon Bruxellois - joka viittaa vastaavasti Suomessa ja Belgiassa ainoastaan punaiseen karkeakarvaiseen muunnokseen. Tämä voi myös aiheuttaa jonkin verran sekaannusta.


title: Griffon belge

text: Griffon belget ovat luonteeltaan uteliaita, terhakoita sekä ystävällisiä. Ne ovat herkkähaukkuisia ja hyvin miellyttämisenhaluisia. Reippaana rotuna Griffonit ovat hyviä perhe- ja vahtikoiria, jotka sopivat niin lenkkeilijälle kuin agilitykentille. Griffoni kiintyy syvästi perheeseensä ja seuraa uskollisesti ja innokkaasti perhettään harrastuksissa ja arjessa.


title: Griffon belge

text: Karkea- ja sileäkarvainen ovat saman rodun erilaisia karvamuunnoksia. Erivärisiä ja eri karvatyyppisiä koiria on sallittua risteyttää keskenään, joten samasta pentueesta voi esiintyä molempia karvamuunnoksia ja kaikkia värejä. Griffonit osallistuvat näyttelyyn kolmena erillisenä rotuna. Griffon Belgeksi rekisteröidään karkeakarvainen joko kokonaan musta tai musta punaisin merkein (black&tan). Myös mustan ja punaruskean sekoitus rekisteröidään Griffon Belgeksi. Griffon Bruxelloisiksi rekisteröidään karkeakarvainen ja väriltään yksinomaan punainen/punaruskea. Petit Brabançoniksi rekisteröidään sileäkarvaiset griffonit väristä riippumatta.


title: Griffon belge

text: Musta belgiangriffoni on griffon bruxellois -muunnoksen tapaan kotoisin Brysselin alueelta, jossa se oli suosittu 1890-luvulla. Se jalostettiin 1800-luvun lopulla kääpiösnautserista, yorkshirenterrieristä, mopsista ja apinapinseristä, joista viimeksi mainitulta se peri nykyisen värityksensä. Muut ulkonäölliset piirteet ovat periytyneet suurimmaksi osaksi sekä apinapinseriltä että mopsilta.


title: Griffon belge

text: Toisen teorian mukaan kaikkien belgiangriffoneiden, myös mustan griffon belgen, juuret olisivat samassa rodussa: pienessä, karkeakarvaisessa paikallisessa "smousje"-rottakoirassa, joka muistutti naapurimaan hollanninrottakoiraa. Sittemmin tämä vanha alkuperäisrotu tunnettiin nimellä "griffon d'ecurie" ("talligriffoni") ja 1800-luvulla sitä alettiin risteyttää mopsin ja kingcharlesinspanielin kanssa. Griffon belge onkin tämän teorian mukaan perinyt nykyisen kääpiökokonsa ja black & tan -värityksensä kääpiöspanielilta, ja lyhyen kuononsa sekä viimeksi mainitulta että mopsilta. Ainoastaan karvapeite on säilynyt samanlaisena kuin alkuperäisellä talligriffonilla.


title: Charlien enkelit: Kurvit suoriksi

text: Charlien enkelit: Kurvit suoriksi ("Charlie’s Angels: Full Throttle") on vuonna 2003 valmistunut toimintakomedia. Se on jatko-osa vuonna 2000 tehdylle "Charlien enkelit" -elokuvalle.


title: Charlien enkelit: Kurvit suoriksi

text: Elokuvassa esiintyvät myös Pussycat Dolls ja "Frendit"-sarjasta tuttu Matt LeBlanc.


title: Charlien enkelit: Kurvit suoriksi

text: Tällä kertaa enkelit pelastavat maailmaa yrittämällä napata HALO-sormukset. Dylanin entinen, vankilasta vapautunut, poikaystävä yrittää napata sormukset enkelien nenän edestä. Enkelit myös tapaavat pahaksi muuttuneen entisen enkelin, Madison Leen.


title: Griffon bruxellois

text: Griffon bruxellois eli brysselingriffoni on Belgiasta kotoisin oleva koirarotu. Se kuuluu FCI:n roturyhmään 9. Griffon bruxellois on yksi kolmesta belgiangriffonin rotumuunnoksesta. Toiset kaksi rotumuunnosta ovat karkeakarvainen griffon belge ja sileäkarvainen petit brabancon. Suomeen ensimmäiset belgiangriffonit tulivat jo 1920-luvulla, mutta varsinaiset kantagriffonit tulivat Suomeen vuonna 1958. "Bruxellois" tarkoittaa sananmukaisesti brysseliläistä.


title: Griffon bruxellois

text: Englanninkielisissä maissa Brussels Griffon ja Griffon Bruxellois viittaavat punaisen muunnoksen lisäksi myös koko belgiangriffoni-rotuun, kun taas Belgiassa ja Suomessa kaikki kolme muunnosta menevät nimikkeen Griffon Belge/belgiangriffoni alle. Tämä voi aiheuttaa jonkin verran sekaannusta.


title: Griffon bruxellois

text: Griffon bruxellois’t ovat luonteeltaan uteliaita, terhakoita ja ystävällisiä. Ne ovat herkkähaukkuisia ja hyvin miellyttämisenhaluisia. Reippaana rotuna griffonit ovat hyviä perhe- ja vahtikoiria, jotka sopivat niin lenkkeilijälle kuin agilitykentille. Griffon kiintyy syvästi perheeseensä ja seuraa uskollisesti ja innokkaasti perhettään harrastuksissa ja arjessa.


title: Griffon bruxellois

text: Karkea- ja sileäkarvainen ovat saman rodun erilaisia karvamuunnoksia. Erivärisiä ja eri karvatyyppisiä koiria on sallittua risteyttää keskenään, joten samasta pentueesta voi esiintyä molempia karvamuunnoksia ja kaikkia värejä. Griffonit osallistuvat näyttelyyn kolmena erillisenä rotuna. Griffon Belgeksi rekisteröidään karkeakarvainen joko kokonaan musta tai musta punaisin merkein (black&tan). Myös mustan ja punaruskean sekoitus rekisteröidään Griffon Belgeksi. Griffon bruxellois’ksi rekisteröidään karkeakarvainen ja väriltään yksinomaan punainen/punaruskea. Petit Brabançoniksi rekisteröidään sileäkarvaiset griffonit väristä riippumatta.


title: Griffon bruxellois

text: Brysseliläinen muunnos on nimensä mukaisesti kotoisin Brysselin alueelta, ja sen juuret ovat belgialaisissa tallikoirissa ja vierasperäisissä kääpiökoirissa. Belgiassa tunnettiin pitkään pieni karkeakarvainen rottakoira "smousje", joka muistutti naapurimaan hollanninrottakoiraa. Sittemmin tämä vanha alkuperäisrotu tunnettiin nimellä "griffon d'ecurie" ("talligriffoni") ja 1800-luvulla sitä alettiin risteyttää mopsin ja kingcharlesinspanielin kanssa. Griffon bruxellois onkin perinyt nykyisen kääpiökokonsa ja punaisen värityksensä kääpiöspanielilta, ja lyhyen kuononsa sekä viimeksi mainitulta että mopsilta. Ainoastaan karvapeite on säilynyt samanlaisena kuin alkuperäisellä talligriffonilla.


title: Flysta

text: Flysta on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Spånga-Tenstan kaupunginosa-alueeseen. Flysta oli Spångan kunnan hallinnollinen keskustaajama vuodesta 1915 vuoden 1949 alkuun, jolloin alueesta tuli osa Tukholman kaupunkia.


title: Stephen Toulmin

text: Stephen Edelston Toulmin (25. maaliskuuta 1922 – 4. joulukuuta 2009) oli brittiläinen filosofi ja kirjailija. Hän sai vaikutteita ennen kaikkea Ludwig Wittgensteinilta ja omistautui moraalisen päättelyn tutkimiseen. Hän kehitteli käytännöllisiä argumentteja, joita voitaisiin käyttää moraalisten kysymysten taustalla olevan etiikan arvioinnissa. Toulminin ajatuksia on myöhemmin hyödynnetty retoriikassa ja retoristen argumenttien analysoinnissa.


title: Stephen Toulmin

text: Toulminin mukaan formaali logiikka ei vastannut alkuunkaan luonnollisessa viestinnässä käytettyä tapaa, johon voi sisältyä erilaatuisia premissejä kuten moraalisia ja matemaattisia todisteluja. Argumentoinnissa Toulminin perusajatuksena oli erottaa argumentin lähtötiedot (engl. "datum"), peruste ("warrant") ja johtopäätös ("claim") toisistaan. Täydennetyssä mallissa näiden lisäksi mukana ovat varaukset ("rebuttals"), taustatuki ("backing") ja tarkennukset ("qualifiers").


title: Mallan luonnonpuisto

text: Mallan luonnonpuisto on Suomen vanhin luonnonsuojelualue Enontekiöllä, Käsivarren Lapissa. Kilpisjärven pohjoisrannalla sijaitsevassa puistossa kohoavat Iso-Mallan (951,9 m) ja Pikku-Mallan (738,5 m) tunturit. Sen halki idästä länteen kulkee yhteispohjoismainen Kalottireitti. Puisto on ollut suojeltuna vuodesta 1916 alkaen ja Suomen ensimmäiseksi luonnonpuistoksi se tuli vuonna 1938. Luonnonpuiston pinta-ala on 30 km² ja sitä hallinnoi Metsäntutkimuslaitos.


title: Mallan luonnonpuisto

text: Alueella on kalkkipitoisen kasvualustan ansiosta Suomen monipuolisin tunturikasvilajisto. Joitakin tunturikasveja ei tavata missään muualla koko Suomessa ja useita luonnonpuiston lisäksi vain läheisellä Saanatunturilla tai muun Käsivarren alueella.


title: Mallan luonnonpuisto

text: Alueen korkeuden ja pohjoisuuden ansiosta lumilaikkujen sulaminen jatkuu läpi kesän ja takaa kosteuden monille tunturikasveille. Lajistoon kuuluvat muun muassa lapinalppiruusu, jääleinikki, tunturikallioinen, arnikki, pahta-ailakki ja tunturikatkero. Kaikkiaan puistossa kasvaa 283 putkilokasvilajia. Kasvirikkaus johtuu Mallan kaledonisesta kallioperästä, joka on muodostunut helposti rapautuvista liuskeista ja dolomiitista. Alueelta on myös löydetty Suomen ainoa pikkulehdokki.


title: Mallan luonnonpuisto

text: Alueella elää myös harvinaisia tunturiperhosia, muun muassa tunturisiilikäs, pohjansiilikäs, arnikkikoisa, jota on tavattu Suomesta vain Mallan luonnonpuistosta vuosina 1929, 1934 ja 1936, ja tunturikeltaperhonen.


title: Mallan luonnonpuisto

text: Linnuista puistossa pesivät muun muassa sepelrastas ja piekana.


title: Mallan luonnonpuisto

text: Läheinen Helsingin yliopiston Kilpisjärven biologinen asema on kartoittanut alueen kasvistoa ja suorittanut alueen luonnosta useita tutkimuksia. Luonnonpuistossa sijaitsee tunnettu Kitsiputous (Kihtsekords).


title: Mallan luonnonpuisto

text: Porojen laidunnus luonnonpuiston alueella on kielletty, mutta sitä tapahtuu jonkin verran. 2000-luvun alkuvuosina laidunnuksen vaikutuksia tutkittiin, eikä sen todettu vaikuttavan haitallisesti alueen uhanalaisiin kasvilajeihin. Alueella tehtäville tieteellisille tutkimuksille koealoineen siitä voi toisaalta olla haittaa.


title: Mallan luonnonpuisto

text: Puistossa saa kulkea lumettomana aikana vain merkittyjä reittejä pitkin, joita on 15 kilometriä. Retkeilypolku vie kolmen valtakunnan rajapyykille, joka sijaitsee puiston läntisessä ääripäässä.


title: Chiyoda

text: Chiyoda () on yksi Japanin pääkaupungin Tokion erillisalueista. Se sijaitsee sisämaassa kaupungin keskiosassa Tokion keisarillisen palatsin ympärillä ja rajautuu Bunkyōn, Chūōn, Minaton, Shinjukun ja Taitōn erillisalueisiin. Chiyodassa on 60 545 asukasta (vuonna 2017), ja sen pinta-ala on 11,66 neliökilometriä.


title: Chiyoda

text:
Chiyodan erillisalueella on 59 kaupunginosaa, jotka jakautuvat yhteensä 115 osa-alueeseen (). Yhteen kaupunginosaan kuuluu yhdestä kuuteen osa-aluetta.
Chiyoda eli sananmukaisesti "tuhannen sukupolven pelto" on saanut nimensä Edon linnalta, nykyiseltä keisarilliselta palatsilta. Alueella sijaitsee useita maan hallinnon kannalta keskeisiä rakennuksia, kuten Japanin parlamentti, Japanin pääministerin virka-asunto ja Japanin korkein oikeus. Muihin merkittäviin maamerkkeihin kuuluvat Yasukuni-jinja, Nippon Budōkan -halli ja Tokion rautatieasema. Alueella työskentelee lähes 900 000 henkeä yli 36 000 yrityksessä.


title: Munuaistiehyt

text: Munuaistiehyt eli munuaistubulus () on nefronin toinen pääosa munuaiskeräsen ohella. Sen tehtävä on säädellä virtsan muodostumista. Lisäksi se osallistuu happo-emäs-tasapainon, vesitasapainon ja elektrolyyttitasapainon säätelyyn.


title: Munuaistiehyt

text: Munuaistiehyt muodostuu proksimaalisesta kiemuratiehyeestä (), Henlen lingosta () ja distaalisesta kiemuratiehyeestä (). Henlen lingon paksua alkuosaa () ja proksimaalista kiemuratiehyttä kutsutaan myös yhteisnimellä proksimaalinen munuaistiehyt. Distaaliseksi munuaistiehyeeksi kutsutaan Henlen lingon paksua loppuosaa () ja distaalista kiemuratiehyttä. Proksimaalisen ja distaalisen munuaistiehyeen epiteelisolut ovat yksinkertaista kuutioepiteeliä ja niissä on paljon mitokondrioita, tiivisliitosvyöhykkeitä, mikrovilluksia sekä muita aktiivisen aineenvaihdunnan merkkejä. Proksimaalisen ja distaalisen munuaistiehyeen väliin jää Henlen lingon ohutseinäinen osa (), joka on muodostunut yksinkertaisesta levyepiteelistä ja siitä puuttuu aktiivisen aineenvaihdunnan tunnusmerkit.


title: Munuaistiehyt

text: Munuaistiehyissä alkuvirtsasta palaa takaisin verenkiertoon kaikki aineet, joita elimistö vielä tarvitsee. Lisäksi munuaistiehyen epiteelisolut erittävät aktiivisesti vereen jääneitä kuona-aineita ja ylimääräisiä mineraaleja verestä alkuvirtsaan. Takaisinimeytyminen perustuu suurelta osin passiiviseen kuljetukseen proksimaalisessa kiemuratiehyeessä, jossa suurin osa vedestä, glukoosista, aminohapoista ja suoloista siirtyy takaisin verenkiertoon. Tämä takaisinimeytyminen ei ole selektiivistä eikä se riipu elimistön tarpeesta. Distaalisessa kiemuratiehyeessä ja kokoojaputkessa takaisinimeytyminen puolestaan on hormonien säätelemää ja tällä säätelyllä on suuri merkitys elimistön homeostaasin saavuttamisessa.


title: Hasdai Crescas

text: Hasdai ben Abraham Crescas (, n. 1340, Barcelona – 1410/1411) oli espanjalainen juutalainen filosofi ja halakhan eli juutalaisen lain opettaja. Hänet tunnetaan Maimonideen, Gersonideen ja Joseph Albon ohella juutalaisen rationalismin pääedustajana, ja hänen luonnollista lakia ja vapaata tahtoa koskevat ajatuksena voidaan nähdä Baruch Spinozan näkemysten edeltäjinä.


title: John Cockcroft

text: John Douglas Cockcroft (27. toukokuuta 1897 – 18. syyskuuta 1967) oli brittiläinen fyysikko.


title: John Cockcroft

text: Hän toimi Cambridgessä vuosina 1928–1946 professorina ja vuodesta 1946 Harwellin ydintutkimuskeskuksen johtajana.


title: John Cockcroft

text: Cockcroft onnistui yhdessä Ernest Thomas Sinton Waltonin kanssa vuonna 1932 ensimmäisenä maailmassa halkaisemaan atomin pommittamalla litiumytimiä 150 000 voltin jännitteellä kiihdytetyillä protoneilla. Hän saikin vuonna 1951 Nobelin fysiikanpalkinnon yhdessä Waltonin kanssa ensimmäisen hiukkaskiihdyttimen rakentamisesta.


title: Vergina

text: Aigai (), nykyisin paremmin tunnettu nimellä Vergina (), oli Makedonian valtakunnan pääkaupunki Argeadien hallitsijasuvun aikana vuodesta 650 eaa. eteenpäin. Aigain eli Verginan arkeologinen kohde sijaitsee lähellä sille nimen antanutta nykyistä Vergínan kylää Véroian kunnassa Keski-Makedoniassa. Arkeologinen alue on nykyisin Unescon maailmanperintökohde. Se tunnetaan ennen kaikkea Makedonian kuningassuvun haudoista.


title: Vergina

text: Arkeologinen kohde tunnetaan nykyisen kylän mukaan nimellä Vergina siksi, että paikan tunnistuksesta oli pitkään epäselvyyttä. Kohde oletettiin pitkään antiikin aikaiseksi Ballan kaupungiksi. Vasta makedonialaisten kuningashautojen löytyminen vuonna 1977 osoitti käytännössä varmuudella, että paikan täytyy olla Makedonian vanha pääkaupunki Aigai. Vergina ei siis ole paikan antiikin aikainen nimi.


title: Vergina

text: Aigain seutu on ollut asuttu jo varhaisella helladisella kaudella, minkä osoittaa tuolta ajalta löydetty tumulus-hauta. Useat muut hautalöydöt kertovat seudun merkittävyydestä varhaisella rautakaudella noin 1100–700 eaa. Perinteen mukaan Aigain kaupungin perusti kuningas Perdikkas I, kun Argoksesta tulleet makedonialaiset asuttivat alueen.


title: Vergina

text: Aigai oli Makedonian valtakunnan pääkaupunki, ja siellä sijaitsi hovin kuninkaallinen palatsi. Tämä teki kaupungista seudun merkittävimmän keskuksen geometrisen kauden lopulla, arkaaisella kaudella ja edelleen klassisen kauden ensimmäisellä puoliskolla, eli noin ajalla 800–400 eaa. Aigailla oli merkittäviä kauppasuhteita ja kulttuurisia yhteyksiä merkittäviin kreikkalaisiin keskuksiin, kuten Ateenaan, Samokselle ja Korinttiin. Kuningas Arkhelaos toi hoviinsa taiteilijoita, runoilijoita ja filosofeja ympäri Kreikkaa 400-luvun eaa. lopulla. Muun muassa Euripides kirjoitti viimeiset tragediansa Aigaissa.


title: Vergina

text: Arkhelaos siirsi Makedonian valtakunnan pääkaupungin Pellaan noin 400 eaa. Aigai säilytti silti merkittävän aseman kuningaskunnan pyhänä kaupunkina, jossa suoritettiin uskonnollisia toimituksia ja jonne kuninkaat edelleen haudattiin. Filippos II murhattiin Epeiroksen kuninkaan Aleksanterin ja Makedonian prinsessa Kleopatran häiden aikaan Aigain teatterilla vuonna 336 eaa. Tämän jälkeen Aleksanteri Suuri nousi kuninkaaksi.


title: Vergina

text:
Aleksanteri Suuren kuoleman jälkeen hänen valtakuntansa jakautui moniin osiin. Aigai säilyi Makedonian kuninkaiden kaupunkina, vaikka hieman rappioituneena.
Pyrrhoksen gallialaiset palkkasotilaat tuhosivat Aigaita 200-luvun eaa. alkupuolella. Rooman voitettua ja vallattua Makedonian 168 eaa. Aigai tuhottiin. Kaupunki rakennettiin uudelleen ensimmäisellä vuosisadalla jaa., mutta hylättiin lopullisesti 400-luvulla.


title: Vergina

text: Aigain alueen arkeologiset kaivaukset Vergínan kylän ympäristössä aloitti ranskalainen Léon Heuzey vuonna 1861 Napoleon III:n sponsoroimana. Osa palatsista löydettiin tuolloin. Kaivaukset kuitenkin jouduttiin keskeyttämään malariauhan takia.


title: Vergina

text: Kaivauksia jatkoi Ateenan arkeologinen seura vuonna 1937, aluksi Konstantínos Romaíoksen johdolla. Tällä kertaa kaivaukset keskeytti sota Italiaa vastaan vuonna 1940. Sodan jälkeen kreikkalaiset jatkoivat kaivauksia vuosina 1952–1961 ja 1965–1968, jolloin löydettiin loput kuninkaalliset rakennukset. Vuodesta 1962 kaivauksia johti Manólis Andrónikos. Vuonna 1977 Andrónikos löysi useita hautakammioita, joista osa oli säilynyt koskemattomina ja osa oli ryöstetty. Andrónikos vakuuttui siitä, että kyseessä olivat Makedonian kuninkaiden haudat. Hän esitti, että yksi haudoista olisi Filippos II:n ja toinen Aleksanteri IV:n. Viimeksi mainittu väite on jäänyt kiistanalaiseksi.


title: Vergina

text: Aigiain (Verginan) arkeologinen alue liitettiin Unescon maailmanperintöluetteloon vuonna 1996.


title: Vergina

text: Aigai sijaitsi Pierian vuorten pohjoisessa alarinteessä laajan tasangon laidalla, Haliakmon-joen (nyk. Aliákmonas) eteläpuolella, nykyisen Vergínan kylän etelä- ja itäpuolella olevilla kukkuloilla. Kaupungin eteläosassa sijaitsivat akropolis ja kuninkaallinen palatsi. Alakaupunki ja haudat sijaitsivat alempana akropoliin pohjoispuolella.


title: Vergina

text: Akropolis eli linnavuori ja yläkaupunki sijaitsi suhteellisen jyrkällä ja korkealla kukkulalla kaupungin eteläpuolella (). Se oli linnoitettu.


title: Vergina

text: Aigain palatsi, joka tunnetaan nykyisin myös Palatístan palatsina, sijaitsi tasanteella heti akropoliin eteläpuolella (). Se rakennettiin hellenistisellä kaudella 300-luvun eaa. loppupuolella tai 200-luvulla eaa., ja se tuhoutui tulipalossa 100-luvun eaa. puolessa välissä, jonka jälkeen se hylättiin. Palatsi koostui suuren peristyylipihan ympärille sijoitetuista lukuisista huoneista. Palatsin koko on ollut noin 104,5 x 88,5 metriä, ja siinä on ollut kaksi tai kolme kerrosta. Rakennus oli tehty poros-kivestä ja savitiilistä, ja joihinkin osiin oli käytetty myös marmoria.


title: Vergina

text: Palatsin sisäänkäynti oli itäpäästä doorilaisen stoan eli pylväshallin kautta. Keskellä olleen peristyylipihan koko oli noin 45 x 45 metriä, ja sen jokaisella sivulla oli 16 doorilaista pylvästä, yhteensä siis 60 pylvästä. Rakennuksessa oli käytetty myös joonialaista tyyliä. Monet pylväikköä ympäröineistä huoneista ovat olleet androneita eli pitohuoneita, ja niiden lattiat oli koristeltu mosaiikein. Osa huoneista oli tarkoitettu hallinnolliseen ja uskonnolliseen käyttöön.


title: Vergina

text: Palatsin vieressä sijaitsi pyöreä tholos-rakennus, joka on saattanut olla pyhäkkö ja oikeudenjakopaikka. Se oli piirtokirjoituksen mukaan omistettu Herakleelle eli ”Herakles isälle” ("Heraklēi patrōiōi"), jota pidettiin Argeadien kuningassuvun kantaisänä.


title: Vergina

text: Bysanttilaisella kaudella palatsin paikalle rakennettiin sen kivistä Pyhälle Kolminaisuudelle ("Agía Triáda") omistettu kirkko, joka oli raunioina kaivausten alkaessa.


title: Vergina

text: Aigain ympäristöstä on löydetty suuri määrä hautoja, jotka on ajoitettu 900-luvulta 100-luvulle eaa. Suurimmat ja merkittävimmät haudat ovat Makedonian kuningassuvun hautoja. Ne sijaitsevat noin 1,1 kilometriä palatsilta pohjoiseen (). Kuningashaudat oli sijoitettu suureen, noin 110 metriä halkaisijaltaan olevaan ja 13 metriä korkeaan tumulukseen eli hautakumpuun. Se rakennettiin varhaisempien hautojen suojaksi oletettavasti 200-luvulla eaa. gallien aiheuttaman tuhon jälkeen, suurempien tuhojen estämiseksi vastaisuudessa.


title: Vergina

text: Hautakummun sisältä on löydetty kolme myöhäiselle klassiselle kaudelle ja varhaiselle hellenistiselle kaudelle ajoitettua kammiohautaa. Kaksi haudoista oli löydettäessä koskemattomia. Hauta II on tunnistettu Filippos II:n haudaksi ja hautaa III on pidetty Aleksanteri IV:n hautana. Hautojen sisäseinät oli koristeltu seinämaalauksin. Haudoista on löydetty suuri määrä hautalahjoja, kuten kultaesineitä, jotka kuuluvat kreikkalaisen arkeologian huomattavimpiin esinelöytöihin.


title: Vergina

text: Hauta I


title: Vergina

text: Hauta I oli hautakammioita pienempi kirstuhauta, joka oli ryöstetty. Se kuului oletettavasti Nikesipoliille, joka oli Filippos II:n vaimoja ja kuoli jo ennen tätä. Hautaa kutsutaan usein Persefonen haudaksi, sillä sen seinämaalaus esittää Haadesta ryöstämässä Persefonen manalaan. Maalauksessa esiintyvät myös Demeter, Hermes Psykhopompos, kohtalottaret ja pelästynyt nymfi.


title: Vergina

text:
Hauta II (Filippos II:n hauta)
Hauta II on Verginan haudoista merkittävin, sillä se on osoitettu murhatun kuningas Filippos II:n, Aleksanteri Suuren isän, haudaksi. Hautakammion koko oli noin 9,5 x 5,5 metriä. Sen julkisivu muistutti doorilaista temppeliä, ja oli koristettu triglyfein ja metoopein. Doorilaistyylisen friisin päällä oli toinen, joonialaistyylinen friisi. Se oli koristeltu metsästysaiheisella maalauksella, joka esittii kolmea hevosmiestä ja seitsemää jalkamiestä ajamassa takaa leijonaa, peuraa ja villikarjua. Yksi miehistä on vanhempi ja parrakas, ja oletettavasti Filippos II itse. Toinen on oletettavasti Aleksanteri. Maalauksen tekijäksi oletetaan Filoksenos.


title: Vergina

text: Haudassa oli syvä etuhuone ja suurikokoinen varsinainen hautahuone. Hautahuoneessa oli marmorinen sarkofagi, jonka sisällä oli kultainen larnaks, joka painaa noin 11 kg. Sen päälle oli kaiverrettu Makedonian valtakunnan symbolina pidetty Verginan aurinko. Larnaksin sisällä olivat kuninkaan jäännökset sekä kultainen kruunu. Haudassa olivat myös muun muassa kuninkaan aseet, muita henkilökohtaisia tavaroita ja hautalahjoja sekä kullalla, norsunluulla ja lasilla koristeltu hautasohva. Etuhuoneessa oli toinen sarkofagi ja siinä kultainen larnaks, jonka sisällä oli kultainen diadeemi. Sen oletetaan kuuluneen joko Filippoksen vaimoihin kuuluneelle Medalle, joka teki itsemurhan Filippoksen murhan jälkeen, tai Filippoksen nuorimmalle vaimolle , joka murhattiin heti Filippoksen jälkeen. Sen yhteydessä oli puinen hautasohva.


title: Vergina

text:
Hauta III (Aleksanteri IV:n hauta)
Hauta III on prinssin hauta, jonka oletetaan kuuluneen Aleksanteri IV:lle, Aleksanteri Suuren pojalle. Hauta muistuttaa Filippos II:n hautaa, mutta on sitä pienempi. Hautauurnana toimi hopeinen hydria, jonka kaulaan oli sijoitettu kultainen tammenlehväseppele. Haudassa oli myös aseita ja hautalahjoja sekä kullalla ja norsunluulla koristeltu puinen hautasohva. Sen koristelu esittää Dionysosta, satyyriä ja huilunsoittajaa.


title: Vergina

text: Hauta IV


title: Vergina

text: Hauta IV löydettiin ryöstettynä ja suurelta osin tuhottuna. Se oli muiden hautojen tapainen makedonialainen kammiohauta ja suunnilleen niiden aikalainen. Eräänä erona muihin hautoihin oli se, että haudan ovella oli oikeat pylväät, ei puolipylväät.


title: Vergina

text: Heroon


title: Vergina

text: Hautakammioiden yhteydessä oli myös heroon, joka oli tarkoitettu kuolleiden kuninkaiden heeroskultin toimituksille.


title: Vergina

text: Museo


title: Vergina

text: Verginan uudelleenrakennetussa hautakummussa toimii nykyään Verginan arkeologinen museo. Kumpumuseo valmistui vuonna 1993 ja rakennettiin suojaamaan hautoja ja niiden seinämaalauksia. Se pitää sisällään sekä alkuperäiset haudat että näyttelytilan, jossa ovat esillä merkittävimmät hautakammioista tehdyt hautalöydöt. Museossa on esillä myös alueelta löydettyjä hautakiviä. Eräissä hautakivistä on säilynyt poikkeuksellisen hyvin niissä ollutta maalauskoristelua.


title: Vergina

text: Aigain teatteri sijaitsi rinteessä heti palatsin pohjoispuolella, ja se oli selvästi osa palatsikokonaisuutta. Se oli rakennettu 300-luvun eaa. jälkimmäisellä puoliskolla. Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Katsomo avautui pohjoiseen.


title: Vergina

text: Teatterin pohjoispuolella sijaitsi Eukleialle omistettu pyhäkkö, johon kuului pieni 300- tai 200-luvulla eaa. rakennettu temppeli. Pyhäkön alueella on ollut kuningassuvun jäsenten patsaita. Idempänä oli Kybelelle omistettu hellenistisen kauden pyhäkkö. Aigaista on löydetty myös hellenistisen kauden asuintalojen jäänteitä sekä kaupunginmuurien ja porttien jäänteitä.


title: Vergina

text: Esihistoriallisen ajan ja geometrisen kauden hautausmaalta on löydetty yli 300 hautaa, joista on tutkittu noin 100. Osa on peräisin noin 1000–600-luvuilta eaa. Joihinkin hautoihin on haudattu jopa 50 eri henkilöä. Hellenistisen kauden hautalöytöihin hautausmaalta kuuluu muun muassa Filippos II:n äidin Eurydike I:n haudaksi oletettu hauta, jossa oli marmorinen valtaistuin.


title: Gersonides

text: Levi ben Gershon (, paremmin tunnettu nimellä Gersonides tai Ralbag; 1288-1344) oli juutalainen rabbi, filosofi, matemaatikko, astrologi ja Talmud-oppinut. Hän oli kotoisin Bagnolsista, Languedocista, Ranskasta.


title: Chūō (Tokio)

text: Chūō () on yksi Japanin pääkaupungin Tokion erillisalueista. Se sijaitsee Sumidajoen suulla Tokion keisarillisen palatsin itäpuolella ja rajautuu Chiyodan, Kōtōn, Minaton, Sumidan ja Taitōn erillisalueisiin. Chūōssa on 153 070 asukasta (vuonna 2017), ja sen pinta-ala on 10,21 neliökilometriä.


title: Chūō (Tokio)

text:
Chūōn erillisalueella on 37 kaupunginosaa, jotka jakautuvat yhteensä 98 osa-alueeseen (). Yhteen kaupunginosaan kuuluu yhdestä kahdeksaan osa-aluetta.
Alue sijaitsee Tokion ydinkeskustassa ja on kaupungin historiallinen kaupallinen keskus, vaikkakin toisen maailmansodan jälkeen on alueen haastajaksi vähitellen noussut Shinjuku. Monet Tokion tunnetuimmista nähtävyyksistä sijaitsevat Chūōn alueella. Merkittävimpiin kaupunginosiin kuuluu Tokion arvokkain liike-alue, öisin neonvalojen täyttämä Ginza, jossa sijaitsevat muun muassa suuret Matsuzakayan, Mitsukoshin, Wakōn ja Printempsin tavaratalot sekä kuuluisa Kabukiza-teatteri. Perinteisellä Nihonbashin liike-alueella sijaitsevat puolestaan Tokion pörssi ja Japanin pankki. Chūōn eteläosassa Sumidajoen suulla ovat Tsukijin valtava kalatori ja Hama-rikyūn puutarha.


title: William Shockley

text: William Bradford Shockley (13. helmikuuta 1910 – 12. elokuuta 1989) oli yhdysvaltalainen fyysikko, tiedemies ja keksijä. Hän sai vuonna 1956 John Bardeenin ja Walter Houser Brattainin kanssa Nobelin fysiikanpalkinnon transistorin keksimiseen johtaneesta tutkimuksesta puolijohdeteknologian parissa. Shockleyn yritykset ja toimet uuden transistoriteknologian kaupallistamiseksi 1950- ja 1960-luvuilla johtivat Kalifornian osavaltiossa sijaitsevan Piilaakson syntymiseen. Nykyisin Piilaakso on keskittymä, joka käsittää useita puolijohdeteollisuuden yrityksiä. Myöhemmin Shockley toimi professorina Stanfordin yliopistossa ja hänestä tuli eugeniikan puolestapuhuja.


title: William Shockley

text: William Shockley syntyi 13. helmikuuta 1910 Lontoossa. Hänen isänsä, amerikkalainen William Hillman Shockley, toimi kaivosinsinöörinä ja puhui kahdeksaa eri kieltä. William Shockleyn äiti, amerikkalainen Mary o.s. Bradford, oli valmistunut Stanfordin yliopistosta ja myös hän työskenteli kaivosteollisuudessa Nevadassa. Kolme vuotta Shockleyn syntymän jälkeen perhe palasi takaisin Yhdysvaltoihin vuonna 1913.


title: William Shockley

text: Shockley oli isänsä puolelta suoraan Mayflower-uudisraivaajien jälkeläinen ja hänet koulutettiin kotona noin kymmenen vuoden ikäiseksi. Jälkeenpäin on ajateltu, että Shockleyn vaikeudet tulla toimeen hänen kollegoidensa tai esimiestensä kanssa olivat peräisin näiltä ajoilta. Shockleyn turhautuminen toisiin ihmisiin on myös voinut olla peräisin siitä, että vuosia hän oli esimerkiksi luokkansa älykkäin oppilas. Poikana hän oli myös yksi lahjakkaista lapsista, joita amerikkalainen psykologi Lewis Terman tutki edistyksellisissä, mutta rodullisesti arveluttavissa älykkyystesteissä.


title: William Shockley

text: William Shockley kävi koulunsa Kaliforniassa ja hän valmistui luonnontieteen kandidaatiksi California Institute of Technologystä vuonna 1932. Myöhemmin Shockley opiskeli Massachusetts Institute of Technologyssa (MIT) professori John C. Slaterin johdolla. Shockley väitteli MIT:ssä fysiikan tohtoriksi vuonna 1936 aiheena energiavyörakenne natriumkloridissa.


title: William Shockley

text: Heti tohtoriksi väiteltyään vuonna 1936 Shockley siirtyi tutkijaksi fysiikan tutkimuslaitokselle Bellin puhelinlaboratorioon. Hänen työnään ja tutkimuskohteinaan olivat muun muassa elektroni- eli tyhjiöputkien sekä elektronikertojien suunnittelu, tutkan kehitys, kiinteän olomuodon fysiikka, magnetismi ja puolijohteet.


title: William Shockley

text: 1930-luvun lopulla suuri osa kansainvälisestä fysiikan tiedeyhteisöstä työskenteli ydinfysiikan ja fissioreaktion parissa. Myös Shockley ja hänen ystävänsä, James Fisk, määrättiin tutkimaan fission mahdollisuutta energianlähteenä. He onnistuivatkin suunnittelemaan yhden maailman ensimmäisistä ydinreaktoreista. Heidän työnsä raportti lähetettiin välittömästi Washingtoniin, missä hallitus luokitteli työn heti salaiseksi ja piti sen salassa jopa omilta tiedemiehiltään. Viranomaiset myös estivät Fiskiä ja Shockleytä saamasta työstään patenttia. Manhattan-projektin fyysikot kuulivat reaktorista vasta sodan jälkeen. Samanaikaisesti he olivat kuitenkin kehittäneet ja keksineet samat asiat itse.


title: William Shockley

text: Toisen maailmansodan aikana Shockley osallistui myös tutkan kehitykseen ja tutkimukseen Whippanyn laboratoriossa, New Jerseyssä, kunnes vuonna 1942 hän siirtyi tutkimusjohtajaksi Columbian yliopiston sodan tutkimuslaitokselle. Hän johti tutkimusryhmää, jonka tehtävänä oli tutkia sukellusveneiden torjuntaa sodankäynnissä. Shockleyn tekemät laskelmat paransivat liittoutuneiden sukellusveneiden tekemien hyökkäysten tarkkuuksia saksalaisia sukellusveneitä vastaan. Vuonna 1944 Shockley siirtyi sotaministeriön asiantuntijaksi. Shockley palasi takaisin Bellin laboratorioon vuonna 1945.


title: William Shockley

text: Ennen transistorin keksimistä esimerkiksi puhelinverkoissa käytettiin vahvistimina elektroniputkia. Elektroniputkien ongelmina oli kuitenkin suuri fyysinen koko, korkea hinta ja tehonkulutus, jonka takia ne myös lämpesivät käytössä voimakkaasti. Edelleen elektroniputket olivat epäluotettavia ja ne hajosivat helposti. Tästä syystä Yhdysvaltojen suurin teleoperaattori AT&T kääntyi oman tutkimuslaitoksensa eli Bellin puhelinlaboratorion puoleen ja pyysi tätä kehittämään elektroniputken korvaavan komponentin vahvistinkäyttöön puhelinverkoissa.


title: William Shockley

text: Jo ennen toista maailmansotaa, Shockley ja fyysikko Walter Brattain olivat yrittäneet rakentaa puolijohdevahvistimen, mutta he epäonnistuivat. Pian toisen maailmansodan jälkeen elektroniputken korvaamiseksi jollain toisella komponentilla Bellin puhelinlaboratoriossa perustettiin uudelleen tutkimusryhmä, jonka vetäjäksi valittiin William Shockley. Hän keräsi ryhmään useita kyvykkäitä tiedemiehiä, joista avainhenkilöitä olivat fyysikot John Bardeen ja Brattain.


title: William Shockley

text: Shockleyn tavoitteena oli vahvistin, jossa puolijohteessa kulkevan sähkövirran suuruutta voitaisiin säätää sähkökentällä. Laitetta ei saatu toimimaan eikä sähkökenttä näyttänyt tunkeutuvan aineeseen, jolloin Bardeen päätteli, että varaukset puolijohteen pinnassa estivät kentän tunkeutumisen syvemmälle puolijohteeseen. Bardeen ja Brattain työskentelivät tämän ongelman ratkaisemiseksi käytännössä ilman Shockleyta, kun he onnistuivat puolivahingossa saamaan ensimmäisen transistorin toimimaan 16. joulukuuta 1947. Ensimmäisenä transistorivahvistimena toimi germaniumpala, johon toisiaan lähelle oli kytketty kultakontaktit. Tällaista transistoria kutsuttiin pistekontaktitransistoriksi. Komponentti nimettiin Bellin laboratoriossa transistoriksi siksi, että laitteessa virta ohjasi jännitettä, eli kyseessä oli transresistanssi (siirtoresistanssi). Transistori on siis lyhenne transresistanssista.


title: William Shockley

text: Shockley oli ylpeä Bardeenin ja Brattainin saavutuksesta kehittää pistekontaktitransistori. Toisaalta hän oli raivoissaan, koska he olivat onnistuneet siinä missä hän oli itse epäonnistunut.


title: William Shockley

text: Pistekontaktitransistorin keksimisen jälkeen tammikuussa 1948 Shockley pystyi selittämään elektronien liikkeen transistorissa. Samassa yhteydessä hän keksi uudentyyppisen transistorin eli liitostransistorin, joka koostui kolmesta puolijohdekerroksesta ja joka nopeasti syrjäytti pistekontaktitransistorin kokonaan. Liitostransistorin etuna oli se, ettei epäluotettavia pistekontakteja tarvittu. Liitostransistori myös soveltui massatuotantoon.


title: William Shockley

text: Patenttiasioiden takia Bellin laboratorio ei julkistanut transistorin keksimistä ennen kuin 30. kesäkuuta 1949 pidetyssä lehdistötilaisuudessa. Keksinnön arvoa ei heti julkisuudessa täysin ymmärretty, sillä esimerkiksi New York Times -lehdessä transistorin keksimisestä oli vain pieni artikkeli lehden keskisivuilla.


title: William Shockley

text: Bellin laboratorio oli myös hankalassa tilanteessa. Sen johto tiesi, että Bardeen ja Brattain olivat keksineet ja suunnitelleet ensimmäisen transistorin, eli pistekontaktitransistorin, itse, käytännössä ilman Shockleyta. Toisaalta Shockley oli tutkimusryhmän johtaja ja tuntui sopimattomalta, ettei hän saisi keksinnöstä kunniaa, varsinkin kun hän oli kehittänyt jopa paremman transistorin, eli liitostransistorin. Tämän vuoksi laboratorion johto antoi määräyksen että jokaisessa kuvassa transistorin keksijöistä tulisi olla mukana William Shockley. Shockleyn tulisi myös toimia asiassa virallisena puhemiehenä. Tämä sopi Shockleylle, kun taas Bardeen ja Brattain eivät olleet kiinnostuneita julkisuudesta. Joka tapauksessa vain noin vuoden kuluttua transistorin keksimisestä Bardeenin ja Brattainin välit Shockleyn kanssa heikkenivät voimakkaasti eivätkä Bardeen eikä Brattain enää työskennelleet transistorin jatkokehityksessä. Brattain myös kieltäytyi työskentelemästä enää Shockleyn kanssa ja Bardeen irtisanoutui.


title: William Shockley

text: Kun Bellin patenttiasiamiehet alkoivat työskennellä transistorin patenttihakemuksen jättämiseksi, he yllättäen löysivät lähes tuntemattomaksi jääneen Julius Lilienfeldin hakeman patentin, josta kävi selväksi, että monet Shockleyn esittämät ideat olivat jo entuudestaan odotettuja ja niitä oli patentoinut Lilienfeld. Lopulta kävi ilmi, että Bardeenin ja Brattainin ideoille voitiin hakea patenttia, mutta ei enää Shockleyn. Myöhemmin siis Shockley kuitenkin keksi liitostransistorin, josta hän sai patentin, kun taas Bardeen ja Brattain saivat patentin pistekontaktitransistorista.


title: William Shockley

text: Shockley ei missään vaiheessa yrittänyt saada kunniaa transistorin keksimisestä Brattainilta ja Bardeenilta, mutta hän toimi voimakkaasti sen puolesta, että hänet muistettaisiin myös transistorin keksimisestä. Shockleyn nimeä ei ole kuitenkaan alkuperäisessä pistekontaktitransistorin patenttihakemuksessa.


title: William Shockley

text: Vuonna 1956 Shockley sai fysiikan Nobel-palkinnon yhdessä Bardeenin ja Brattainin kanssa työstään puolijohteiden parissa ja transistorin keksimisestä. Nobel-esityksessään hän antoi täyden kunnian Brattainille ja Bardeenille pistekontaktitransistorin keksimisestä.


title: William Shockley

text: 1950-luvun puolivälissä Shockley palasi takaisin Kaliforniaan. Syynä tähän oli erimielisyydet Bellin johdon kanssa, kuten kiistat keksijöiden nimistä transistoripatentissa. Shockleyn esteenä etenemiselle Bellissä on kuitenkin pidetty hänen omaa hiostavaa johtamistyyliään. Shockley irtisanoutui tehtävästään Transistorifysiikan laitoksen johtajana vuonna 1955.


title: William Shockley

text: Ensimmäiset transistorit käyttivät puolijohdemateriaalina germaniumia. Shockley kuitenkin ymmärsi, että pii tulisi korvaamaan germaniumin lopulta puolijohdemateriaalina transistoreissa. Texas Instruments oli aloittanut piistä valmistettavien transistorien tuotannon vuonna 1954 ja Shockley ajatteli pärjäävänsä asiassa paremmin: hän perusti Shockley Semiconductor Laboratory of Beckman Instruments -nimisen yrityksen Mountain View’hen Kaliforniaan vuonna 1955 yrittäjä Arnold Beckmannin kanssa. Shockleysta tuli yrityksen toimitusjohtaja. Yrityksen toiminnan tarkoituksena oli puolijohdekomponenttien ja uuden transistorin tutkimus, kehitys ja valmistus. Shockley palkkasi yritykseensä ryhmän nuoria lahjakkaita tiedemiehiä ja insinöörejä.


title: William Shockley

text: Transistoreiden oheessa Shockley sai idean diodista, joka koostuisi neljästä kerroksesta ja jota voitaisiin käyttää kytkimenä yksinkertaistamaan suuria ja monimutkaisia puhelinkytkinverkkoja. Tällaista diodia kutsutaan nykyisin Shockley-diodiksi. Shockley tuli vakuuttuneeksi, että hänen keksimänsä uusi diodi olisi yhtä tärkeä keksintö kuin transistori ja hän piti koko diodi-projektin salaisena, jopa omassa yrityksessään. Shockleyn häilyvä, itsevaltainen ja arvaamaton johtamistyyli yhdistettynä vainoharhaisuuteen tekivät hänestä aivan liian hankalan yritysjohtajan. Kun Shockley päätti lopettaa piihin perustuvan puolijohdetutkimuksen parhaat työntekijät lopulta kyllästyivät ja perustivat uuden yrityksen nimeltä Fairchild Semiconductor vuonna 1957. Shockley kutsui näitä henkilöitä ”kahdeksaksi petturiksi” ja totesi etteivät nämä koskaan tulisi menestymään. Kyseessä olevat kahdeksan henkilöä jättivät myöhemmin Fairchildin ja perustivat omia yrityksiään, kuten Intel, Advanced Micro Devices ja niin edelleen. Täten Shockley antoi siis alkusysäyksen Piilaakson syntymiselle Kaliforniassa.


title: William Shockley

text: Shockley ei koskaan kyennyt tekemään Shockley-diodista kaupallista menestystä, vaikka sen tekniikka ja toiminta lopulta ymmärrettiin ja laite saatiin tuotantoon 1960-luvulla.Integroitujen piirien tulo markkinoille mahdollisti kytkin-funktion tarvitseman usean transistorin integroinnin yhdelle ja samalle piipalalle, jolloin Shockley menetti oman ratkaisunsa edun. Shockley Semiconductor myytiin yritykselle Clevite Transistor huhtikuussa 1960.


title: William Shockley

text: William Shockley ei missään vaiheessa rikastunut puolijohteilla. Sen sijaan Shockley Semiconductorista lähteneet kollegat ja Shockleyn alun perin palkkaamat tiedemiehet ja insinöörit rikastuivat nopeasti. Ilkikurisesti nykyisin eniten sekä digitaalisissa logiikka- että muistipiireissä käytössä oleva transistorityyppi on niin sanottu kanavatransistori. Shockleyn alkuperäisenä tavoitteena oli nimenomaan ollut kanavatransistorin kaltainen laite. Hän ei kuitenkaan missään vaiheessa valmistanut sellaista omassa yrityksessään.


title: William Shockley

text: Shockley Semiconductor -yrityksen epäonnistuttua saamaan suurta kaupallista menestystä Shockley siirtyi professoriksi ja opettajaksi Stanfordin yliopistoon vuonna 1963. Hän oli erinomainen opettaja ja hän oli tutkinut kuinka opettaa luovuutta ja ongelmanratkaisua. Hän myös työskenteli julkisissa kouluissa tarkoituksenaan auttaa opettajia opettamaan tiedettä.


title: William Shockley

text: Stanfordin yliopistossa työskennellessään Shockley alkoi pitää puheita väestönkasvun ongelmista. Vuonna 1963 hän piti Gustavus Adolphus Collegessa Minnesotassa puheen, jossa hän esitti, vähiten lahjakkaiden ihmisten lisääntyvän nopeimmin, kun taas lahjakkain osa väestöstä käytti syntyvyyden säännöstelyä ja sai vähemmän lapsia. Shockleyn mukaan ihmiskunnan tulevaisuus oli uhattuna, koska pienemmän älykkyysosamäärän omaavat ihmiset saivat enemmän jälkeläisiä kuin ihmiset, joilla oli korkea älykkyysosamäärä. Tämä taas johtaisi lopulta ihmiskunnan älykkyysosamäärän alenemiseen ja sivilisaation alasajoon.


title: William Shockley

text: Shockley väitti myös useita vuosia valkoisten olevan mustia geneettisesti parempia, mistä häntä paheksuttiin ja halveksuttiin laajasti. Hänen mielestään ihmisille, joilla oli matala älykkyysosamäärä tai jotka kantoivat geneettisiä sairauksia, tulisi maksaa, jotta he suostuisivat sterilisaatioon. Shockley itse piti työtään tärkeänä ihmiskunnan genetiikan tulevaisuuden kannalta ja piti tätä tutkimusta oman uransa tärkeimpänä osa-alueena.


title: William Shockley

text: Biologit ja geneetikot lyttäsivät Shockleyn teoriat ja huomauttivat, että eugeniikka oli rasistinen ajatelma, jota natsit olivat käyttäneet toisessa maailmansodassa. Eugeniikka oli myös vailla tieteellistä pohjaa. Shockleytä vastaan hyökättiin lehdistössä, televisiossa ja tieteellisissä julkaisuissa. Lopulta Shockley ei voinut enää esiintyä julkisesti ilman, että mielenosoittajat olisivat tulleet paikalle.


title: William Shockley

text: Vuonna 1981 Atlanta Constitution -lehden toimittaja vertasi Shockleyn näkemyksiä Adolf Hitlerin vastaaviin ja Shockley haastoi lehden oikeuteen kunnianloukkauksesta. Shockley voitti oikeudenkäynnin ja lehti tuomittiin vahingonkorvauksiin, mutta vain yhden dollarilla. Hän myös luovutti spermaa Robert Klark Grahamin perustamaan spermapankkiin, jota mediassa kutsuttiin ”Nobel-palkinto spermapankiksi”. Pankin tarkoituksena oli jatkaa ihmiskunnan parhaita geenejä ja Shockleyn tahtona oli taata omien geeniensä jatkumo.


title: William Shockley

text: Viimeisinä vuosinaan Shockley oli parjattu ja unohdettu ja hänen maineensa oli riekaleina. Hän vetäytyi kotiinsa Stanfordin yliopiston kampukselle ja eristäytyi kaikista muista ihmisistä paitsi vaimostaan. Shockley oli eronnut ensimmäisestä vaimostaan vuonna 1955 ja mennyt uusiin naimisiin joitakin kuukausia myöhemmin Emmy Lanning Shockleyn kanssa, joka toimi psykiatrisena sairaanhoitajana. Shockleyllä oli vain joitakin ystäviä ja viimeisinä vuosina hänen vaimonsa oli käytännössä hänen ainoa ystävänsä. Hän ei ollut nähnyt yhtä poikaansa yli 20 vuoteen, hän puhui harvoin toisen poikansa kanssa tai oli yhteydessä tyttäreensä. Shockley kuoli vuonna 1989 eturauhaussyöpään. Hänen lapsensa lukivat hautajaisista lehdestä.


title: William Shockley

text: Shockley sai työstään useita palkintoja:


title: William Shockley

text: Shockleyllä on työstään yli 50 patenttia. Alla on lueteltu joitakin tärkeimpiä.


title: William Shockley

text: Shockleyn, Bardeenin ja Brattainin kehittämät puolijohdekomponentit syrjäyttivät nopeasti aikaisemmin samaan tarkoitukseen käytetyt elektrodiputket.


title: William Shockley

text: Shockley oli tekijänä useissa tieteellisissä ja teknisissä julkaisuissa. Alla joitakin ennen toista maailmansotaa.


title: William Shockley

text:
Alla kirjoja, joissa William Shockley oli tekijänä.
Alla kirjoja William Shockleystä.


title: Alfred Parland

text: Alfred Aleksandrovitš Parland (, 12. joulukuuta 1842 – 1919) oli venäläinen arkkitehti, opettaja ja professori.


title: Alfred Parland

text: Parland kuului Venäjällä 1800-luvun loppupuolella ja 1900-luvun alussa suosittuun kansallismieliseen historiallisen kertaustyylin koulukuntaan, joka ammensi innoituksensa slaavilaisesta ja bysanttilaisesta perinteestä. Hän suunnitteli uransa aikana enimmäkseen kirkollisia rakennuksia, joista tunnetuin on Pietarissa sijaitseva Kristuksen ylösnousemuksen katedraali. Tästä rakennuksesta tuli Parlandille elämäntyö, sillä sitä rakennettiin neljännesvuosisata, ja Parland valvoi kirkon rakentamista vihkimiseen saakka 1907, minkä jälkeenkin hän vastasi sen ylläpidosta.


title: Alfred Parland

text: Muita Parlandin suunnittelemia rakennuksia on Pietarin ulkopuolella oleva Troitse-Sergijevskin luostarin kirkko, jonka Parland suunnitteli heti valmistuttuaan Pietarin keisarillisesta taideakatemiasta 1871. Hän vastasi myös Pietarhovin Znamenskajan kirkon perusparannustöistä, ja hänet valittiin jäseneksi Kazanin katedraalin restaurointia varten perustettuun työryhmään 1910–1911.


title: Alfred Parland

text: Parland sai professorin arvon vuonna 1892, ja 1905 hänet kutsuttiin taideakatemian kunniajäseneksi. Hän hoiti virkaa keisarillisen palatsin ministeriössä vastuualueenaan hovin kiinteistöt, ja hänet palkittiin uransa varrella useilla mitaleilla. Päätyönsä ohella hän opetti kreikkalaista ja roomalaista arkkitehtuuria Pietarin taideakatemiassa ja akvarellimaalausta paroni Štiglitsin oppilaitoksessa.


title: Alfred Parland

text: Parland kuoli naimattomana ja lapsettomana Pietarissa 1919. Hänet on haudattu Smolenskin hautausmaalle Pietarin Vasilinsaarelle.


title: Zulupohjalta

text: Zulupohjalta on Klamydian vuonna 1999 julkaistu albumi.


title: Zulupohjalta

text: Säv. & san. V. Jokinen, ellei toisin mainita. Kaikki sovitukset Klamydia.


title: Ilja Frank

text: Ilja Frank (23. lokakuuta 1908 – 22. kesäkuuta 1990) oli neuvostoliittolainen ydinfyysikko. Hän sai vuonna 1958 Yhdessä Pavel Tšerenkovin ja Igor Tammin kanssa Nobelin fysiikanpalkinnon Tserenkovin säteilyn luonnetta koskevista tutkimuksistaan.


title: Klamytapit

text: Klamytapit on Klamydian vuonna 2001 julkaistu albumi.


title: Joseph Albo

text: Joseph Albo () oli juutalainen rabbi ja filosofi, joka vaikutti Espanjassa 1400-luvulla. Hän oli Hasdai Crescaksen oppilas. Albo tunnetaan ennen kaikkea juutalaisen uskon perusteita käsittelevästä teoksestaan "Ikkarim" ("Periaatteet"). Hän käyttää paljon lääketieteellistä kuvastoa, minkä perusteella on arveltu hänen harjoittaneen lääkintätaitoa.


title: Los celibatos

text: Los celibatos on Klamydian vuonna 1991 ilmestynyt toinen studioalbumi, joka myi kultaa.


title: Los celibatos

text: Albumin viimeistä kappaletta "Mä lähen himaan" kuunnellaan yleisesti, kun päästään pois asepalveluksesta.


title: Los celibatos

text: Sovitukset Vesa Jokinen, ellei toisin mainita.


title: Los celibatos

text: CD-versiossa myösKappaleet 20–27 julkaistu alun perin EP:illä "Säynäväynäviä" ja "Hihhulit tuloo".


title: Palli

text: Palli voi tarkoittaa seuraavia:


title: Erno Rosenberg

text: Erno Rosenberg (s. 14. huhtikuuta 1985) on uransa päättänyt suomalainen jalkapalloilija, joka edusti Valkeakosken Hakaa (FC Haka) pelaten Hakan reservijoukkueessa Koskenpojissa Kolmosessa kaudella 2009. Hän on pelipaikaltaan keskikenttäpelaaja.